marsh-mellow/assamese_wikipedia huggingface dataset:
লক্ষী বৰঠাকুৰ () অসমৰ এগৰাকী অভিনয় শিল্পী, নাট্যকাৰ তথা লেখক আছিল লক্ষ্মীনাথ বেজবৰুৱাৰ বুঢ়ী আইৰ সাধুৰ ওপৰত আধাৰিত লটকন সাধুৰ নাট্যৰূপত নোমলৰ চৰিত্ৰত কৰা অভিনয়ৰ বাবে তেওঁ বিশেষভাৱে পৰিচিত বৰঠাকুৰে জুয়ে পোৰা সোণ, জাতিংগা ইত্যাদি, যৌৱনে আমনি কৰে আদি বহুকেইখন অসমীয়া চলচ্চিত্ৰ, কেইবাখনো দূৰদৰ্শন ধাৰাবাহিক আৰু ২০খন টেলিফিল্মত অভিনয় কৰে ইয়াৰোপৰি তেওঁ বহুকেইখন অনাতাঁৰ আলেখ্যতো কণ্ঠদান কৰিছিল ২০১৫ চনৰ ১৯ জুনত বৰঠাকুৰৰ দেহাৱসান ঘটে
প্ৰাৰম্ভিক জীৱন
১৯৫৭ চনত শোণিতপুৰ জিলা, জামুগুৰিহাট অঞ্চলৰ মাধৱ গাঁৱত লক্ষী বৰঠাকুৰৰ জন্ম হৈছিল তেওঁৰ মাক-দেউতাকৰ নাম আছিল- ক্ৰমে পুণেশ্বৰী বৰঠাকুৰ আৰু ভোলানাথ বৰঠাকুৰ তেওঁ জামুগুৰি উচ্চতম মাধ্যমিক বিদ্যালয়ৰ পৰা উচ্চতৰ মাধ্যমিক আৰু দৰং মহাবিদ্যালয়ৰ পৰা স্নাতক উত্তীৰ্ণ হয়

কৰ্মজীৱন
১৯৭৯ চনত তেওঁ সাংস্কৃতিক সঞ্চালকালয়ত এজন শিল্পী হিচাপে যোগদান কৰে ১৯৮১-ত তথ্য আৰু সম্প্ৰচাৰ মন্ত্ৰালয়ৰ অধীনস্থ গীত আৰু নাট বিভাগত এজন শিল্পী হিচাপে যোগদান কৰে আৰু পিছলৈ তেওঁৰ প্ৰশিক্ষক পদলৈ পদোন্নতি হয় ২০১৭ চনত তেওঁ অৱসৰ গ্ৰহণ কৰে

বৰঠাকুৰ কলেজীয়া জীৱনৰ পৰাই নাটকৰ সৈতে জড়িত হৈ আছিল তেওঁ ২৮খন কথাছবি, ৭৮খন ধাৰাবাহিক, ২০খন টেলিফিল্ম আৰু ৩০খন অনাতাঁৰ নাটত অভিনয় কৰে তেওঁ ১০খন একাংকিকা আৰু ১খন পূৰ্ণাংগ নাটত ৰচনা কৰিছে কৰিছে তেওঁ গান্ধাৰী আৰু বেদব্যাস অসমীয়ালৈ অনুবাদ কৰাৰ উপৰিও বিজয় টেণ্ডুলকাৰ প্ৰসংগ নামৰ গ্ৰন্থ এখনো ৰচনা কৰে 

ৰাজেন ৰাজখোৱা পৰিচালিত ঘৰত কোন আছে তেওঁৰ প্ৰথম অভিনীত দূৰদৰ্শন ধাৰাবাহিক মলক গুইন গুইন আৰু কলিতাৰ শাহুআই তেওঁৰ দুখন উল্লেখযোগ্য ধাৰাবাহিক ভবেন্দ্ৰ নাথ শইকীয়া পৰিচালিত সাৰথিৰ যোগেদি তেওঁ চলচ্চিত্ৰ জগতত পদাৰ্পন কৰে তেওঁ অভিনয় কৰা অন্য কেইখনমান কথাছবি হল- জুয়ে পোৰা সোণ, জাতিংগা ইত্যাদি, হলধৰ, আই লাভ ইউ, যৌৱনে আমনি কৰে, মাঘত মামণিৰ বিয়া আৰু অজেয়

তথ্য সংগ্ৰহ

বাহ্যিক সংযোগ
 
শ্ৰেণী:অসমীয়া অভিনেতা
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ অভিনেতা
লক্ষী হাজৰিকা ()ভাৰতৰ স্বাধীনতা আন্দোলনৰ এগৰাকী সক্ৰিয় কৰ্মী আৰু বিয়াল্লিছৰ গণ-আন্দোলনৰ এগৰাকী শ্বহীদ৷ তেওঁৰ জন্ম ১৯০৭ চনৰ ৯ জুন তাৰিখে নগাঁও জিলাৰ শিঙিয়া পোটনি মৌজাৰ বঢ়মপুৰ হাজৰিকা চুকত৷ পিতৃৰ নাম আছিল ধনাই হাজৰিকা আৰু মাতৃৰ নাম আছিল জানেকী হাজৰিকা৷ আনুষ্ঠানিক শিক্ষা হিচাপে তেওঁ হালোৱা গাঁও প্ৰাথমিক বিদ্যালয়ৰ পৰা উত্তীৰ্ণ হৈ  ননৈ মজলীয়া স্কুলৰ শেষ পৰীক্ষাত উত্তীৰ্ণ হয়৷ পিছলৈ তেওঁ কৃষক আৰু এগৰাকী ভাল বাঢ়ৈ হিচাপে সুখ্যাতি লভিছিল৷ ১৯৩২ চনত তেওঁ চলচলি বিৰহী গাঁৱৰ চেনিমাই হাজৰিকাক বিয়া কৰায়৷ তেওঁলোকৰ তিনিজন পুত্ৰ আৰু এগৰাকী কন্যা সন্তান আছিল৷ 
স্বাধীনতা সংগ্ৰাম
বিয়াল্লিছৰ গণ-আন্দোলনৰপ্ৰস্তুতি কালতেই নগাঁৱত হলধৰ ভূঞা, পূৰ্ণচন্দ্ৰ শৰ্মা আদিৰ নেতৃত্বত স্বেচ্ছাসেৱক বাহিনী গঠন কৰি যুদ্ধৰ প্ৰস্তুতি কৰা হৈছিল৷ বিয়াল্লিছৰ ১০ আগষ্টৰ দিনা হলধৰ ভূঞাই বঢ়মপুৰৰ কংগ্ৰেছৰ কাৰ্যালয়ৰ সম্মুখতে এখন বিশাল সভাত ভাষণ দি ৰাইজক আন্দোলনত জঁপিয়াই পৰিবলৈ আহ্বান জনাইছিল৷ এই ঘটনাৰ পিছদিনাই আৰক্ষীয়ে ভূঞাক গ্ৰেপ্তাৰ কৰে আৰু কংগ্ৰেছৰ কাৰ্যালয়ত তলা ওলোমাই দিয়ে৷ তাৰপাছত ১৬ আগষ্টৰ দিনা তিলক ডেকা, কলাই কোছ, গুণাভি বৰদলৈ, হেমৰাম বৰা আৰু হেমৰাম পাটৰৰ স্মৃতিত পালন কৰা পঞ্চবীৰ শ্বহীদ দিৱসৰ বাবে  প্ৰশাসনে ১৪৪ ধাৰা জাৰি কৰি ৰাখিলেও ৰাইজে বলপুৰ্বক বঢ়মপুৰ কংগ্ৰেছৰ কাৰ্যালয়ৰ তলা খুলি মুকলি কৰে৷ এই কামত আগভাগ লয় লক্ষী হাজৰিকাই৷ ১৮ আগষ্টৰ দিনা অঞ্চলটোৰ ৰাইজে মিলি ভোজ খোৱাৰ উদ্দেশ্যে মিলিত হয় আৰু প্ৰশাসনে বলৱৎ হৈ থকা ১৪৪ ধাৰা আইন ভংগৰ পোটক তুলিবলৈ পুলিচ-প্ৰশাসন লৈ অতৰ্কিতে উপস্থিত হয় আৰু নিৰ্বিচাৰে লাঠীচালনা কৰাৰ উপৰি গুলীচালনাও কৰে৷ এই গুলীচালনাত লক্ষী হাজৰিকা, বলো সুত আৰু ঠগী সুত আঘাতপ্ৰাপ্ত হৈ ঢলি পৰে৷ সেইদিনা ভোগেশ্বৰী ফুকননী আৰু ৰত্না ফুকনৰ কংগ্ৰেছৰ পতাকাখন লৈ পুলিচ-মিলিটাৰীৰ সৈতে হোৱা টনা-আঁজোৰাত ভোগেশ্বৰী ফুকননী গুলীৰ আঘাতত ঢলি পৰাত লক্ষী হাজৰিকাই পুলিচক আগভেটি ধৰিছিল৷ ইয়াৰ ফলতেই লক্ষী হাজৰিকাৰ ডিঙিত গুলী লাগিছিল৷ মৃত্যুৰ আগমুহূৰ্তত তেওঁ তেওঁৰ জেপত থকা ছয় পইচা ধন দেশসেৱাৰ বাবে আগবঢ়াই থৈ যায়৷ এই ঘটনাত ভোগেশ্বৰী ফুকননীও গুৰুতৰভাবে আহত হয় আৰু তেওঁক ততাতৈয়াকৈ ঘৰলৈ লৈ যায়৷ তিনিজন শ্বহীদ লক্ষী হাজৰিকা, বলো সুত আৰু ঠগী সুতৰ মৃতদেহ লৈ শোভাযাত্ৰা কৰি ৰাতিটো কংগ্ৰেছ কাৰ্যালয়ৰ আগতে ৰাখি পিছদিনা পুৱা শেষ কৃত্য সম্পন্ন কৰা হয়৷

তথ্য সূত্ৰ

শ্ৰেণী:অসমৰ স্বাধীনতা সংগ্ৰামী
200   (1928)

লক্ষ্মীগঞ্জ এখন গাঁও, এখন সৰু বজাৰ (বজাৰ), এটা ডাকঘৰ আৰু এখন গাঁও পঞ্চায়ত,  অসমৰ ধুবুৰী জিলাত, বিলাসীপাৰাৰ পৰা প্ৰায় ৮ কিলোমিটাৰ উত্তৰে, (মহকুমা সদৰ) ই বিলাসীপাৰা-কোকৰাঝাৰ ৰাজ্যিক ঘাইপথত কোকৰাঝাৰ চহৰৰ পৰা প্ৰায় ১২ কিলোমিটাৰ আৰু ফকিৰাগ্ৰাম ৰেলৱে ষ্টেচনৰ পৰা ৯ কিলোমিটাৰ দূৰত অৱস্থিত বজাৰখনত সোমবাৰ আৰু শুক্ৰবাৰে সাপ্তাহিক বজাৰ অনুষ্ঠিত হয় ইয়াৰ এখন সৰু চহৰ আছে য'ত বিভিন্ন পটভূমিৰ লোক আছে আৰু সেইবাবেই তেওঁলোকে এক মিশ্ৰিত সংস্কৃতিক প্ৰতিনিধিত্ব কৰে এই বজাৰ অঞ্চলৰ মানুহে মূলতঃ গোৱালপৰীয়া, অসমীয়া কথা কয়, যদিও মাৰোৱাৰী, বিহাৰী আৰু বঙালীও আছে জনসাধাৰণ মূলতঃ ক্ষুদ্ৰ ব্যৱসায়ৰ ওপৰত নিৰ্ভৰশীল কিন্তু আচৰিত কথাটো হ'ল যে এইখন সেই ঠাই য'ত ১৯০৬ চনত প্ৰথমবাৰৰ বাবে মোটাৰাম সুৰজমল ডুগৰে এটা সৰু প্ৰতিষ্ঠান স্থাপন কৰিছিল আৰু এতিয়া ই এটা ডাঙৰ ব্যৱসায়িক ঘৰ, যাৰ নাম "এম এছ ডুগাৰ কোম্পানীসমূহৰ গোট" সমগ্ৰ ভাৰততে চলি আছে

লক্ষ্মীগঞ্জৰ পিনজিপ কোড ৭৮৩ ৩৫১ থকা ডাকঘৰ আৰু গাঁও পঞ্চায়তৰ কাৰ্যালয় আছে, যাক লক্ষ্মীগঞ্জ গাঁও পঞ্চায়ত বুলি কোৱা হয় মূল শিক্ষানুষ্ঠানখন হৈছে লক্ষ্মীগঞ্জ উচ্চতৰ মাধ্যমিক বিদ্যালয় (১৯৫২ চনত স্থাপিত) আৰু অন্যান্য বিদ্যালয়সমূহৰ ভিতৰত ( . .  (১৮৬৬ চনত স্থাপিত), লক্ষ্মীগঞ্জ মধ্য ইংৰাজী মাদ্ৰাছা (১৯২৮ চনত স্থাপিত), লক্ষ্মীগঞ্জ মকতাব প্ৰাথমিক স্কুল (১৯২৮ চনত স্থাপিত), লক্ষ্মীগঞ্জ এম ভি স্কুল, লক্ষ্মীগঞ্জ বালিকা হাইস্কুল (চোকাপাৰা) আৰু নৱোদয় জাতীয় বিদ্যালয় তিনিজন চিকিৎসকৰ এখন ৰাজ্যিক চিকিৎসালয়ে স্বাস্থ্যজনিত সমস্যাৰ যত্ন লয় আৰু এটা পুলিচ আউট পোষ্টে অঞ্চলটোৰ আইন-শৃংখলাৰ সমস্যা নিয়ন্ত্ৰণ কৰে 

ভাৰতীয় পাট নিগম () ৰ এটা আঞ্চলিক কাৰ্যালয়ে ইয়াৰ পৰা ক্ৰয়, সংৰক্ষণ আৰু পৰিচালনা কৰে এম এছ ডুগাৰ গোটৰ কোম্পানীয়ে জে চি আইক গুদামৰ সুবিধা প্ৰদান কৰে লক্ষ্মীগঞ্জ পি জি বেংক (বৰ্তমান অসম গ্ৰামীণ বিকাশ বেংক), গ্ৰাম্য জনসাধাৰণৰ আৰ্থিক প্ৰয়োজন পূৰণৰ বাবে এটা গ্ৰাম্য বেংক হিচাপে কাম কৰে লক্ষ্মীগঞ্জ জামা মছজিদ সহ হাফেজিয়া মাদ্ৰাছা, এটা কালী মন্দিৰ আৰু এটা দুৰ্গা মন্দিৰ এই স্থানীয় অঞ্চলৰ মূল ধৰ্মীয় কেন্দ্ৰ লক্ষ্মীগঞ্জ উজ্জ্বল ক্লাব স্থানীয় যুৱক-যুৱতীসকলৰ বাবে এক জনপ্ৰিয় বিনোদন কেন্দ্ৰ

তথ্যসূত্ৰ

শ্ৰেণী:অসমৰ গাঁও
লক্ষ্মীনাথ দ্বিজ অষ্টাদশ শতিকাৰ দ্বিতীয়াৰ্ধৰ কবি কামৰূপৰ হেলেচা নিবাসী পণ্ডিত সৰ্বানন্দৰ নাতি বুলি আত্ম পৰিচয় দিছে উক্ত সৰ্বানন্দক মহাৰাজ ৰুদ্ৰসিংহই (১৬৯৬-১৭১৪খ্ৰী.) পাণ্ডিত্যৰ কাৰণে বিশেষ পুৰস্কৃত কৰিছিল বুলি 'শান্তি পৰ্বত' উল্লেখ আছেঅসমীয়া সাহিত্যৰ সমীক্ষাত্মক ইতিবৃত্ত, লেখক - ড সত্যেন্দ্ৰনাথ শৰ্মা, প্ৰকাশক -সৌমাৰ ২০২০,গুৱাহাটী, পৃষ্ঠা ২০৩-২০৪

 যুধিষ্ঠিৰে কুৰুক্ষেত্ৰ যুদ্ধত জ্ঞাতি গোত্ৰক বধ কৰি ৰাজ্যলাভ কৰে যদিও মনত শান্তি নাপাই পিতামহ ভীষ্মৰ ওচৰ চপাত ভীষ্মই শৰশয্যাৰ পৰাই যুধিষ্ঠিৰক ৰাজধৰ্মৰ উপদেশ দি অশান্ত মনলৈ শান্তি ঘূৰাই আনে শান্তি পৰ্বত ৰাজনীতি,ৰজাৰ উৎপত্তি ৰজাৰ কৰ্তব্য, প্ৰজাপালনৰ বিধান, বৰ্ণাশ্ৰম ধৰ্ম, সাম, দান, ভেদ, দণ্ড আদিৰ প্ৰয়োগ দেখুৱাই নানা সৰু সৰু উপাখ্যানৰ সৃষ্টি হৈছে লক্ষ্মীনাথে সমস্ত শান্তি-পৰ্ব অসমীয়ালৈ অনুবাদ কৰা নাছিল,কেৱল ৰাজধৰ্ম আৰু আপধৰ্ম এই দুটা খণ্ডহে অসমীয়ালৈ ভাঙিছে 'মোক্ষধৰ্ম' অনুবাদ নাই গতিকে মূল শান্তিপৰ্বৰ সকলো বিৱৰণ অসমীয়া অনুবাদ নাই উদাহৰণ স্বৰূপে, মূলৰ বৈষ্ণৱ-পাঞ্চৰাত্ৰ সম্প্ৰদায়ৰ উৎপত্তি আৰু বিৱৰণ থকা নাৰায়ণী উপাখ্যান অসমীয়া অনুবাদত নাই লক্ষ্মীনাথৰ ভাষা সৰল আৰু ঘৰুৱা বিষয় বস্তুৰ প্ৰকৃতিয়ে তেওঁক কবিত্ব প্ৰকাশৰ সুযোগ দিয়া নাইঅসমীয়া সাহিত্যৰ ৰূপৰেখা, লেখক-মহেশ্বৰ নেওঁগ, প্ৰকাশক-চন্দ্ৰ প্ৰকাশ ১৯৬২,গুৱাহাটী অসমীয়া সাহিত্যৰ বুৰঞ্জী প্ৰথম খণ্ড, সম্পাদক - বিশ্বেশ্বৰ হাজৰিকা,প্ৰকাশক - আনন্দৰাম বৰুৱা ভাষা-কলা-সংস্কৃতি সংস্থা ২০২২ - গুৱাহাটী

 তথ্যসূত্ৰ 

শ্ৰেণী:অসমীয়া সাহিত্যিক
লক্ষীপুৰ উচ্চতৰ মাধ্যমিক বিদ্যালয় ()খন ১৯৩৫ চনৰ মাৰ্চ মাহত জমিদাৰ ভোলানাথ চৌধুৰী, ৰায়চাহাব আৰু যতীন্দ্ৰ নাৰায়ণ চৌধুৰীৰ উদ্যোগত আৰু মেচপাৰা জমিদাৰৰ সহায়ত ৭ম শ্ৰেণীৰ পাঠদানৰ আৰম্ভণিৰ জৰিয়তে শুভাৰম্ভ কৰা হৈছিলমহাৰাজত জয়ন্তী বৰ্ষৰ স্মৃতিগ্ৰন্ত (২০১২-১৩) ৰ পৰা  এই বিদ্যালয়খন অসমৰ গোৱালপাৰা জিলাৰ লক্ষীপুৰ উন্নয়ন খণ্ডৰ ২ নং ৱাৰ্ডৰ অন্তৰ্গত ৰাজবাৰীত অৱস্থিত বিদ্যালয়খনত বৰ্তমান ষষ্ঠ শ্ৰেণীৰ পৰা দ্বাদশ শ্ৰেণীলৈকে পাঠদান দিয়া হয় অসমীয়া ভাষা হৈছে এই বিদ্যালয়খনৰ নিৰ্দেশনাৰ মাধ্যম এই বিদ্যালয়ত একাডেমিক অধিবেশন এপ্ৰিল মাহৰ পৰা আৰম্ভ হয়

 শ্ৰেণীকক্ষ আৰু সুবিধাসমূহ 
বৰ্তমান ষষ্ঠ শ্ৰেণীৰ পৰা দ্বাদশ শ্ৰেণী লৈ শাখা বিভক্ত কৰি মুঠ ১৪টা শ্ৰেণীকোঠা আছে এটা অধ্যক্ষ কোঠাৰ লগতে শিক্ষক-শিক্ষয়িত্ৰী সকলৰ বাবে জিৰণি কোঠা আছে 

সহ-পাঠ্যক্ৰমিক ক্ৰিয়াকলাপবোৰৰ বাবে পৃথকে দুটা কক্ষ আছে বিদ্যালয়ত পকা সীমা প্ৰাচীৰৰ লগতে বিদ্যুতৰ সু-ব্যৱস্থা আৰু নিয়মিত পানী যোগানৰ বাবে কাৰ্যক্ষম পানীৰ কল আছে স্কুলত লৰা আৰু ছোৱালীৰ বাবে পৃথক শৌচালয় আছে বিদ্যালয়ত এখন খেল পথাৰ আৰু এটা গ্ৰন্থাগাৰ আছে গ্ৰন্থাগাৰত বৰ্তমানলৈ মজুত থকা গ্ৰন্থৰ সংখ্যা ৪৫৬ টা বিদ্যালয়ত পাঠদান আৰু শিক্ষাৰ উদ্দেশ্যত ১২টাকৈ কম্পিউটাৰ আৰু এটা কম্পিউটাৰ সংযোগী শৈক্ষিক পৰীক্ষাগাৰ আছে
ইয়াৰ উপৰিও আইটি ৰুমত ২৫খন লেপটপও আছে, এইবোৰ কেৱল আইটি বিষয় লোৱা ছাত্ৰ ছাত্ৰীৰ বাবে পাপৰি ২০১৯ 

 তথ্যসূত্ৰ 

শ্ৰেণী:অসমৰ বিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
লক্ষীপুৰ (: ) () অসমৰ কাছাৰ জিলাত অৱস্থিত এখন ঠাই 
ইতিহাস
লক্ষীপুৰ নামটোৰ উৎপত্তি সম্পৰ্কে প্ৰধানকৈ দুটা ধাৰণা প্ৰচলিত প্ৰথমটোৰ মতে এই নামটো হিন্দুসকলৰ ঐশ্বৰ্যৰ দেৱী লক্ষ্মীৰ পৰা আহিছে দ্বিতীয়টো ধাৰণা অনুসৰি ইয়াত ৰাজত্ব কৰা প্ৰখ্যাত ডিমাছা ৰজা লক্ষ্মীনাৰায়ণৰ পৰা ঠাইখনৰ নামটো লক্ষীপুৰ হ'ল 

ভৌগোলিক বিৱৰণ
ভৌগোলিকভাৱে লক্ষীপুৰ .  ,  -  ত অৱস্থিত সাগৰ পৃষ্ঠৰ পৰা ইয়াৰ গড় উচ্চতা প্ৰায় ২২ মিটাৰ (৭২ফুট)

আন্তঃগাঁথনি
২০১১ চনৰ লোকপিয়ল অনুসৰি লক্ষীপুৰৰ মুঠ জনসংখ্যা ৯৭০৮ জন ইয়াৰে ৪৯৭৬ জন পুৰুষ আৰু ৪৭৩২ গৰাকী মহিলা মুঠ জনসংখ্যাৰ ১৬ ছয় বছৰৰ অনুৰ্ধ্বৰ 

লক্ষীপুৰৰ গড় সাক্ষৰতাৰ হাৰ ৬০ ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৬৭ আৰু ৫২

যাতায়ত ব্যৱস্থা
আলিপথ-
     .
-  .
  .
- 
-

ৰে'লপথ: শিলচৰৰ পৰা লক্ষীপুৰ হৈ মণিপুৰলৈ এটা মিটাৰ গজ লাইন পাৰ হৈ গৈছে 
শিক্ষা
মহাবিদ্যালয়ৰ সংখ্যা- ৩
উচ্চতৰ মাধ্যমিক বিদ্যালয়- ৪খন 
হাই মাদ্ৰাছা- ৬
উচ্চ মাধ্যমিক বিদ্যালয়- ৫ 
প্ৰাথমিক বিদ্যালয়- ৩৩৫ 
ৰাজনীতি
লক্ষীপুৰ শিলচৰ (লোকসভা সমষ্টি)ৰ অন্তৰ্ভুক্ত

 শিৰোনাম পাঠ্য 
উল্লেখযোগ্য ব্যক্তি

উল্লেখযোগ্য স্থান
তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:কাছাৰ জিলা
লক্ষীমপুৰ কেন্দ্ৰীয় মহাবিদ্যালয় হৈছে অসমৰ লখিমপুৰ জিলাত অৱস্থিত এখন মহাবিদ্যালয় ১৯৯২ চনত স্থাপিত এই মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্ভুক্ত

মহাবিদ্যালয়খনত বিশিষ্ট শিক্ষাবিদ আৰু প্ৰতিষ্ঠাপক অধ্যক্ষ স্বৰ্গীয় মোহন চন্দ্ৰ ৰয়ৰ নামেৰে এটি পুথিভঁৰাল আছে পুথিভঁৰালটোত ১০৬০০ তকৈও অধিক কিতাপ, ১০খন আলোচনী আৰু সাময়িকী আছে শিক্ষাৰ্থী আৰু শিক্ষকসকলৰ বাবে বিভিন্ন শৈক্ষিক ক্ষেত্ৰত শেহতীয়া জ্ঞান নিশ্চিত আৰু সমৃদ্ধ কৰাৰ বাবে পুথিভঁৰালটোত বৃহৎ সংখ্যক সমল কিতাপ আছে পুথিভঁৰালটোৱে ৰিপ্ৰোগ্ৰাফী (জেৰক্স) সুবিধাও প্ৰদান কৰে

 বিভাগসমূহ 

 বিজ্ঞান 
গণিত
কম্পিউটাৰ বিজ্ঞান
 কলা 
অসমীয়া
ইংৰাজী
ইতিহাস
অৰ্থনীতি
শিক্ষা
দৰ্শন
ৰাজনীতি বিজ্ঞান
ভূগোল
সমাজবিজ্ঞান
নৃতত্ত্ব

পুৰস্কাৰ
 স্কলাৰশ্বিপ আৰু পুৰস্কাৰ
ৰাষ্ট্ৰীয় মেধা বৃত্তি 
ৰাজ্যিক মেধা বৃত্তি 
অ.বি.চি. এম.অ.বি.চি. আৰু অনুসূচীত জাতিঅনুসূচীত জনজাতি: প্ৰকল্প সঞ্চালক, আই.টি.ডি.পি., অসম চৰকাৰৰ দ্বাৰা নিৰ্ধাৰণ কৰা অনুসৰি 

 মহাবিদ্যালয় বঁটা
   বঁটা: বিজয়ীজনক ব্লু ব্লেজাৰ আৰু এটা স্বকীয় স্মৃতিচিহ্নৰে সম্বৰ্ধনা জনোৱা হয় ইয়াক প্ৰকৃত দলবদ্ধ কাম, খেলুৱৈ, অমায়িক প্ৰকৃতিৰ, মহাবিদ্যালয়ৰ ইউনিফৰ্ম ব্যৱহাৰ কৰি নিয়মানুবৰ্তিতা প্ৰদৰ্শন কৰা শ্ৰেষ্ঠ শৃংখলাবদ্ধ শিক্ষাৰ্থীক প্ৰদান কৰা হ'ব তেওঁ শ্ৰেণীবোৰত ৯০ তকৈ অধিক উপস্থিতি থকা বি.এ. চেম-ভি.আই. শিক্ষাৰ্থী হ'ব লাগিব 
শ্ৰেষ্ঠ স্নাতক বঁটা: বিজয়ীক নগদ বঁটা আৰু উদ্ধৃতিৰে () সম্বৰ্ধনা জনোৱা হ'ব শিক্ষাৰ্থীয়ে যিকোনো মুখ্য বিষয় বা মূল বিষয়ত সৰ্বাধিক শতাংশ নম্বৰ (৭০ আৰু অধিক) লাভ কৰিব লাগিব (গড়)
কেলিবাৰ বঁটা (এইচ.এছ. দ্বিতীয় বৰ্ষৰ শিক্ষাৰ্থীসকলৰ বাবে): বিজয়ীক নগদ বঁটা আৰু উদ্ধৃতিৰে সম্বৰ্ধনা জনোৱা হয় ইংৰাজীত সৰ্বাধিক নম্বৰ (৮০ আৰু অধিক) লাভ কৰা শিক্ষাৰ্থীজনক এই বঁটা প্ৰদান কৰা হয় 
 তন্ময় ফুকন মেম'ৰিয়েল ট্ৰফী (মহাবিদ্যালয়ৰ শ্ৰেষ্ঠ খেলুৱৈক প্ৰদান কৰা): বিজয়ীজনক এটা জিলিকি থকা ট্ৰফী আৰু উদ্ধৃতিৰে সম্বৰ্ধনা জনোৱা হয় (শ্ৰীযুত লম্বোধৰী ফুকন আৰু পৰিয়ালৰ সদস্যসকল)
হৰেন্দ্ৰ নাথ ফুকন মেম'ৰিয়েল ট্ৰফী (মহাবিদ্যালয়ৰ শ্ৰেষ্ঠ বিতৰ্কক প্ৰদান কৰিব লাগিব): বিজয়ীজনক এটা জিলিকি থকা ট্ৰফী আৰু এখন উদ্ধৃতিৰে সম্বৰ্ধনা জনোৱা হয় (দাতা : স্বৰ্গীয় প্ৰভাত ফুকন)
বীৰেন শইকিয়া মেম'ৰিয়েল ট্ৰফী (মহাবিদ্যালয়ৰ শ্ৰেষ্ঠ গায়কক প্ৰদান কৰা হ'ব): বিজয়ীক উজ্জ্বল ট্ৰফী আৰু এখন প্ৰশংসাপত্ৰৰে সম্বৰ্ধনা জনোৱা হয় (দাতা : শ্ৰী কুল শইকীয়া)

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
লক্ষীমপুৰ চিকিৎসা মহাবিদ্যালয় আৰু চিকিৎসালয় ()
অসমৰ লখিমপুৰ জিলাৰ উত্তৰ লখিমপুৰত অৱস্থিত এখন চৰকাৰী চিকিৎসা মহাবিদ্যালয় ২০২১ চনৰ ১ অক্টোবৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল এইখন অসমৰ অষ্টম চিকিৎসা মহাবিদ্যালয় অসমৰ চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে চিকিৎসা মহাবিদ্যালয়খন ৰাষ্ট্ৰীয় আয়ুৰ্বিজ্ঞান আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত মহাবিদ্যালয়খনে ২০২১-২২ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে

অধ্যাপক (ড) অনুপ কুমাৰ দাস চিকিৎসা মহাবিদ্যালয়খনৰ প্ৰথম গৰাকী অধ্যক্ষ আৰু মুখ্য পৰিদৰ্শক

 অৱস্থান আৰু পৰিবহণ 
লখিমপুৰ চিকিৎসা মহাবিদ্যালয় অসমৰ লখিমপুৰ জিলাৰ সদৰ উত্তৰ লখিমপুৰৰ চাবতি অঞ্চলৰ চৌখাম গাঁৱত অৱস্থিত ই লখিমপুৰ বাছ আস্থান আৰু লখিমপুৰ ৰে'ল ষ্টেচনৰ পৰা প্ৰায় ৩ কিঃমিঃ নিলগত অৱস্থিত লগতে নিকটৱৰ্তী লীলাবাৰী বিমানবন্দৰৰ পৰা প্ৰায় ৪ কিঃমিঃ নিলগত অৱস্থিত 

তথ্য উৎস

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:লখিমপুৰ জিলা
লক্ষীমপুৰ বালিকা মহাবিদ্যালয় () লক্ষীমপুৰ বালিকা মহাবিদ্যালয় ব্ৰহ্মপুত্ৰৰ উত্তৰ পাৰৰ এখন মহাবিদ্যালয় 

বিভাগ সমূহ
 অসমীয়া বিভাগ
 হিন্দী
বুৰঞ্জী
শ্ৰেণী:অসমৰ মহাবিদ্যালয়সমূহ
লক্ষীমপুৰ সাহিত্য সভা উত্তৰ লক্ষীমপুৰ সাহিত্য সভা নামেৰে অসম সাহিত্য সভা প্ৰতিষ্ঠা হোৱাৰ পূৰ্বে অৰ্থাৎ ১৯১২ চনত গঠিত হয়  ইয়াৰ প্ৰতিস্থাপক সভাপতি আছিল  নীলকণ্ঠ গোহাঞিবৰুৱা আৰু সম্পাদক আছিল ডম্বৰুধৰ গগৈ৷ পিছত ই লক্ষীমপুৰ জিলা সাহিত্য সভা নামেৰে পৰিচিত হয়৷ তেতিয়াৰ পৰা অসম সাহিত্য সভাৰ দ্বিতীয় স্তৰৰ শাখা হিচাপে প্ৰায় ৪৫টা শাখাৰে লক্ষীমপুৰ জিলা সাহিত্য সভাই কাম কৰি আছে৷ 
ইতিবৃত্ত
অসম সাহিত্য সভা গঠন হোৱাৰ পূৰ্বে ১৯১২ চনতেই পদ্মনাথ গোহাঞিবৰুৱাৰ ভাতৃ নীলকণ্ঠ গোহাঞিবৰুৱা, পানীন্দ্ৰ গগৈ, ডম্বৰুধৰ গগৈৰ আদিৰ নেতৃত্বত উত্তৰ লক্ষীমপুৰ সাহিত্য সভা গঠিত হৈছিল৷ নীলকণ্ঠ গোহাঞিবৰুৱা আছিল প্ৰতিষ্ঠাপক সভাপতি৷ তেওঁৰ পিছত এই দায়িত্ব বহন কৰিছিল, সৰ্বেশ্বৰ বৰুৱা৷ তাৰপিছত, ১৯১৭ চনত অসম সাহিত্য সভা গঠিত হয়৷ প্ৰথমাৱস্থাত অসম সাহিত্য সভা দুতৰপীয়া আছিল৷ পিছত ই তিনিতৰপীয়া  অৰ্থাৎ শাখা, জিলা আৰু কেন্দ্ৰীয় এনেকুৱা স্তৰৰ হৈছেগৈ৷ ১৯৮২ চনত লক্ষীমপুৰ জিলা সাহিত্য পৰিষদ গঠন কৰা হয়৷ ১৯৮৪-৮৫ চনত পৰিষদৰ ঠাইত সভা নামেৰে নামকৰণ কৰাৰ সিদ্ধান্ত কৰি লক্ষীমপুৰ জিলা সাহিত্য সভা  কৰা হয়৷ তেতিয়াৰে পৰা লক্ষীমপুৰ জিলা সাহিত্য সভাৰ সভাপতিসকল আছিল:

 ক্ৰমিক নং সভাপতি সম্পাদক কাৰ্যকাল ১ হৰেন্দ্ৰনাথ গোস্বামী হেমচন্দ্ৰ শইকীয়া ১৯৮২ - ২ গোলাপ হাজৰিকা চন্দ্ৰকান্ত শৰ্মা -১৯৮৫ ৩ হৰেন্দ্ৰনাথ দেৱগোস্বামী কৃষ্ণ বৰা ১৯৮৫- ১৯৮৭ ৪ মোহন চন্দ্ৰ ভূঞা চুচেন ভিতৰুৱাল কোঁৱৰ ১৯৮৭-১৯৮৮ ৫ বিশ্ব বৰুৱা ৰমেন শইকীয়া ১৯৮৮-১৯৯১ ৬ তাৰিণী চৌধুৰী নবীন চেতিয়া ১৯৯১-১৯৯২ ৭ তাৰিণী চৌধুৰী যুগল দোলাকাষৰীয়া ১৯৯২-১৯৯৩৮ হেমচন্দ্ৰ শইকীয়া যুগল দোলাকাষৰীয়া ১৯৯৩-১৯৯৫ ৯ চন্দ্ৰকান্ত শৰ্মা বিপুল শৰ্মা বৰুৱা ১৯৯৫-১৯৯৭ ১০ মাধৱ দত্ত বিপুল শৰ্মা বৰুৱা ১৯৯৭-১৯৯৮ ১১ মাধৱ দত্ত নিৰন কুমাৰ বৰা ১৯৯৮-১৯৯৯ ১২ হেমন্ত কুমাৰ বৰুৱা ৰঞ্জন কুমাৰ দত্ত ২০০২-২০০৫ ১৩ চন্দ্ৰনাথ শইকীয়াখগেন গগৈ২০০৫-২০০৭ ১৪ স্বপ্না চেতিয়া গগৈ উপেন কুমাৰ বৰুৱা২০০৭-২০০৯ ১৫ ডা হৰেন শইকীয়া হিৰণ্য সভাপণ্ডিত (আব্দুল বছিৰ-ভাৰপ্ৰাপ্ত) ২০০৯-২০১১ ১৬ নিত্যানন্দ সেনাপতি আব্দুল বাছিৰ ২০১১-২০১৩ ১৭ নিৰন কুমাৰ বৰা বিপুল শৰ্মা বৰুৱা ২০১৩-২০১৫ ১৮ কৃষ্ণ বৰা বিপুল শৰ্মা ২০১৫-২০১৭ ১৯সপোন কুমাৰ দত্ত বীৰেন বৰদলৈ ২০১৮-২০২০ ২০ বিপুল শৰ্মা বৰুৱা নৱ কমল বৰা ২০২০-
উত্তৰ লক্ষীমপুৰ সাহিত্য সভা
নীলকণ্ঠ গোহাঞিবৰুৱাই ১৯১২ চনৰ পৰা ১৯৪১ চনলৈ উত্তৰ লক্ষীমপুৰ সাহিত্য সভাৰ প্ৰতিষ্ঠাপক সভাপতি হিচাপে কাৰ্যনিৰ্বাহ কৰিছিল৷ তেখেতৰ কাৰ্যকালত দুজন সম্পাদক ক্ৰমে ডম্বৰুধৰ গগৈ আৰু আনন্দৰাম হাজৰিকা৷ দ্বিতীয়জন সভাপতি আছিল, সৰ্বেশ্বৰ বৰুৱা৷ এওঁৰ কাৰ্যকালত চাৰিজন বিশিষ্ট ব্যক্তিয়ে সম্পাদকৰ দায়িত্ব বহন কৰিছিল; বিশ্বনাৰায়ণ শাস্ত্ৰী, যোগানন্দ বৰগোঁহাই, মহেন্দ্ৰ সভাপণ্ডিত আৰু ললিত চন্দ্ৰ বৰুৱাই৷ সৰ্বেশ্বৰ বৰুৱাৰ পিছত, চিৰাজুল হক বৰুৱা, যোগানন্দ বৰগোঁহাই, হেমকান্ত ভট্টাচাৰ্য, লীলাকান্ত দেউৰী ভঁৰালী, হেমচন্দ্ৰ শইকীয়া, দীপাঞ্জলী দত্ত আদিয়ে উত্তৰ লক্ষীমপুৰ সাহিত্য সভাৰ নেতৃত্ব বহন কৰে৷

তথ্য সূত্ৰ
শ্ৰেণী:অসম সাহিত্য সভা
লক্ষ্নৌ চুক্তি () আছিল ভাৰতীয় জাতীয় কংগ্ৰেছ আৰু সৰ্বভাৰতীয় মুছলিম লীগৰ মাজত হোৱা একধৰণৰ চুক্তি বা বুজাবুজি৷ ১৯১৬ চনৰ ডিচেম্বৰ মাহত ভাৰতৰ লক্ষ্নৌত অনুষ্ঠিত হোৱা দুয়োটা দলৰ এখন যুটীয়া বৈঠকত এই চুক্তি হয়৷ এই চুক্তিৰ জৰিয়তে দুয়োটা দলেই প্ৰাদেশিক বিধানমণ্ডলীত ধৰ্মীয় সংখ্যালঘুৰ প্ৰতিনিধিত্বক সমৰ্থন কৰে৷ মুছলিম লিগৰ নেতাসকলে স্বায়ত্বশাসিত ভাৰতৰ দাবী তুলি কংগ্ৰেছৰ আন্দোলনত অংশগ্ৰহণ কৰাৰ প্ৰতিশ্ৰুতিবদ্ধ হয়৷ এই চুক্তিটো প্ৰস্তুত কৰে কংগ্ৰেছৰ অম্বিকা চৰণ মজুমদাৰে৷ আনহাতে মুছলিম লীগৰ মহম্মদ আলী জিন্না তথা মহাত্মা গান্ধীয়ে এই বৈঠকত অংশ লয়৷ মহম্মদ আলী জিন্না ১৯১৬ চনত ভাৰতীয় জাতীয় কংগ্ৰেছ আৰু মুছলিম লীগ উভয়ৰে সদস্য আছিল৷  

ভাৰতীয় জনগণৰ পৰা অহা প্ৰচুৰ চাপত ব্ৰিটিছে ঘোষণা কৰিছিল যে তেওঁলোকে ভাৰতীয়ক সন্তুষ্ট কৰিবলৈ প্ৰয়াস কৰিব আৰু ইয়াৰ বাবে তেওঁলোকে কাৰ্যবাদী পৰিষদৰ অতি কমেও অৰ্ধাংশ সদস্যক নিৰ্বাচন কৰিব আৰু বিধান পৰিষদত নিৰ্বাচিত সদস্যৰ অধিকাংশকেই স্থান দিয়া হ'ব৷ কংগ্ৰেছ আৰু মুছলিম লীগ উভয়েই এই চুক্তি সমৰ্থন কৰিছিল৷ তেওঁলোকে উপলব্ধি কৰিছিল যে, ভৱিষ্যতে অধিক সুবিধা লাভৰ বাবে সহযোগিতাৰ প্ৰয়োজন হ'ব৷

লক্ষ্নৌ চুক্তিয়ে ভাৰতীয় জাতীয় কংগ্ৰেছৰ ভিতৰত থকা দুটা গুৰুত্বপূৰ্ণ গোট যথাক্ৰমে 'চৰম পন্থী' আৰু 'নৰম পন্থী'ৰ মাজত ঘনিষ্ঠতা বঢ়োৱাত সহায় কৰিছিল৷ চৰমপন্থীৰ নেতা আছিল লালা লাজপৎ ৰায়, বাল গঙ্গাধৰ তিলক আৰু বিপিন চন্দ্ৰ পাল৷ আনহাতে নৰম পন্থীৰ নেতা আছিল গোপাল কৃষ্ণ গোখলে (১৯১৫ চন, আমৃত্যু পৰ্যন্ত)৷ পৰৱৰ্তী সময়ত ইয়াৰ প্ৰতিনিধি হৈছিলগৈ মহাত্মা গান্ধী৷    ,  , 19  2016. যদিও বিশ বছৰৰ পাছত জিন্নাই মুছলিমসকলৰ বাবে পৃথক ৰাষ্ট্ৰৰ দাবী তুলিছিল, ১৯১৬ চন পৰ্যন্ত তেওঁ কংগ্ৰেছ আৰু লীগ উভয়ৰে সদস্য আছিল৷ তেওঁ তিলকৰ সতিৰ্থ আছিল আৰু তেওঁক 'হিন্দু-মুছলিম একতা'ৰ এগৰাকী দূত বুলি গণ্য কৰা হৈছিল৷     100 ,    , 29  2015
 ব্ৰিটিছৰ সমুখত ৰখা দাবীসমূহ 
দুয়োটা দলেই ব্ৰিটিছৰ সমুখত কেইটামান উমৈহতীয়া দাবী তুলিছিল:
 পৰিষদসমূহত নিৰ্বাচিত আসনৰ সংখ্যা বৃদ্ধি কৰিব লাগে
 পৰিষদত সংখ্যাগৰিষ্ঠতাৰ দ্বাৰা গৃহীত আইনপ্ৰস্তাৱবোৰ ব্ৰিটিছ চৰকাৰে বাধ্যতামূলক হিচাপে গ্ৰহণ কৰিব লাগে
 প্ৰদেশত থকা সংখ্যালঘূক সুৰক্ষা দিব লাগে৷
 প্ৰতিখন প্ৰদেশকেই স্বায়ত্বশাসন প্ৰদান কৰিব লাগে৷
 ন্যায়পালিকাক কাৰ্যবাহীৰ পৰা পৃথক কৰিব লাগে৷
 কাৰ্যবাহী পৰিষদৰ অতিকমেও আধাসংখ্যক সদস্যক নিৰ্বাচিত কৰিব লাগে৷ আৰু বিধান পৰিষদত নিৰ্বাচিত সদস্যৰ সংখ্যাগৰিষ্ঠ থাকিব লাগে৷          61
তথ্যউৎস

শ্ৰেণী:ভাৰতৰ স্বাধীনতা আন্দোলন
লক্ষ্মণ নৰসিংহ (; জন্ম: ১৫ এপ্ৰিল ১৯৬৭) এজন ভাৰতীয়-আমেৰিকান ব্যৱসায়িক কাৰ্যবাহী, যি ৰেকিট বেনকিজাৰৰ মুখ্য কাৰ্যবাহী বিষয়া() আৰু পূৰ্বে পেপচিকোৰ মুখ্য বাণিজ্যিক বিষয়া আছিল ২০২২ চনৰ ১ ছেপ্তেম্বৰত ষ্টাৰবাকছে ঘোষণা কৰিছে যে নৰসিংহ কোম্পানীৰ পৰৱৰ্তী মুখ্য কাৰ্যবাহী বিষয়া হব হাৱাৰ্ড শ্বাল্টজৰ ঠাইত লক্ষ্মণ নৰসিংহক মুখ্য কাৰ্যবাহী বিষয়া হিচাপে নিযুক্তি দিয়া হব 

আৰম্ভণিৰ জীৱন
ভাৰতৰ পুনেত নৰসিংহ ডাঙৰ-দীঘল হৈছিল তেওঁ কলেজ অৱ ইঞ্জিনিয়াৰিং, পুনেৰ পৰা যান্ত্ৰিক অভিযান্ত্ৰিকীত ডিগ্ৰী লাভ কৰে পিছলৈ তেওঁ পেনচিলভেনিয়া বিশ্ববিদ্যালয়ৰ দ্য ল'ডাৰ ইনষ্টিটিউটৰ পৰা জাৰ্মান আৰু আন্তঃৰাষ্ট্ৰীয় অধ্যয়নত এম.এ লাভ কৰে তেওঁ পেনচিলভেনিয়া বিশ্ববিদ্যালয়ৰ ৱাৰ্টন স্কুলৰ পৰা বিত্তীয় বিষয়ত এম.বি.এ লাভ কৰে

কৰ্ম-জীৱন
নৰসিংহই ২০১২ চনলৈকে মেককিনজিৰ বাবে ১৯ বছৰ কাম কৰিছিল আৰু তেওঁলোকৰ নতুন দিল্লীৰ কাৰ্যালয়ৰ পৰিচালক আৰু স্থান পৰিচালকৰ পদবীলৈ উন্নীত হৈছিল ২০১২ চনত তেওঁ পেপচিকোত যোগদান কৰি মুখ্য বাণিজ্যিক বিষয়ালৈ উন্নীত হয়

২০১৯ চনৰ ছেপ্তেম্বৰ মাহত তেওঁ ৰাকেশ কাপুৰৰ পিছত ৰেকিট বেনকিজাৰৰ মুখ্য কাৰ্যবাহী বিষয়া হিচাপে কাৰ্যনিৰ্বাহ কৰে

২০২২ চনৰ ১ ছেপ্তেম্বৰত ষ্টাৰবাকছে ঘোষণা কৰিছিল যে নৰসিংহ ইয়াৰ পৰৱৰ্তী চিইঅ হব ২০২২ চনৰ মাৰ্চ মাহত কেভিন জনছনে পদত্যাগ কৰাৰ পিছত অন্তৱৰ্তীকালীন মুখ্য কাৰ্যবাহী বিষয়া হিচাপে কাৰ্যনিৰ্বাহ কৰা হাৱাৰ্ড শ্বাল্টজৰ ঠাইত নৰসিংহই কাৰ্যনিৰ্বাহ কৰিব

ব্যক্তিগত জীৱন
নৰসিংহ বিবাহিত তেওঁৰ দুজন সন্তান আছে আৰু তেওঁলোক কানেকটিকাটৰ গ্ৰীণউইচত থাকেতেওঁ ছটা ভাষা কয় 
তথ্যসূত্ৰ

শ্ৰেণী:ভাৰতীয় উদ্যোগী
শ্ৰেণী:জীৱিত ব্যক্তি
লক্ষ্মণ সেন (; ৰাজত্বকাল: ১১৭৮১২০৬) আছিল ভাৰতীয় উপমহাদেশৰ বংগ অঞ্চলৰ সেন ৰাজবংশৰ এগৰাকী শাসক তেওঁ সুদীৰ্ঘ ২৮ বছৰ কাল বংগত শাসন কৰিছিল তেওঁৰ সাম্ৰাজ্যই গৌড়, কামৰূপ, কলিংগ, মগধ আৰু কাশীৰ ভূখণ্ডৰ অধিকাৰী হৈ শিখৰত উপনীত হৈছিল     :...?4120202020         1999 9788122411980 289 

 যোগদান 
লক্ষ্মণ সেন আছিল পিতৃ বল্লাল সেনৰ একমাত্ৰ উত্তৰাধিকাৰী৷ তেওঁৰ ৰাজত্বকালৰ ইতিহাস তেওঁৰ সময়ৰ এপিগ্ৰাফৰ পৰা পুনৰ্গঠন কৰিব পাৰি, যত তেওঁৰ উত্তৰাধিকাৰীৰ পৰা পোৱা দেওপাৰা প্ৰশস্তিৰ শিলালিপি আৰু তামৰ ফলক অন্তৰ্ভুক্ত কৰা হৈছে ১২৬০ চনত ৰচিত তাবাকাত-ই-নাচিৰি, তেওঁৰ ৰাজত্ব সম্বন্ধীয় তথ্যৰ আন এক উৎস

 সামৰিক অভিযান 

যৌৱনকালত লক্ষ্মণ সেনে গৌড়, কামৰূপ, কলিংগ আৰু বাৰাণসীৰ বিৰুদ্ধে (গাহড়ৱাল ৰজা জয়চন্দ্ৰৰ শাসনকালত) সামৰিক অভিযান চলাইছিল আৰু ককাক বিজয় সেন আৰু পিতৃ বল্লাল সেনক সেন ৰাজ্যৰ সীমা সম্প্ৰসাৰণত সহায় কৰিছিল অৱশ্যে বৃদ্ধ বয়সত তেওঁ নিজেই বংগৰ সিংহাসনত আৰোহণ কৰিছিল

 শিল্প আৰু অন্যান্য অৱদান 
লক্ষ্মণ সেন সাহিত্যৰ প্ৰতিও আগ্ৰহী আছিল তেওঁ কেইবাটাও সংস্কৃত কবিতা ৰচনা কৰিছিল তেওঁ অদ্ভুত সাগৰ নামৰ পিতৃয়ে অসম্পূৰ্ণভাৱে লিখা গ্ৰন্থ এখন সম্পূৰ্ণৰূপে লিখি উলিয়াইছিল তেওঁ সমসাময়িক সংস্কৃত সাহিত্যৰ প্ৰধান ব্যক্তি  জয়দেৱ, ধোয়ী আৰু শৰণক তেওঁৰ ৰাজসভাৰ কবি হিচাপে স্থান দিছিল তেওঁৰ আন আন সভাসদসকলৰ ভিতৰত, শ্ৰীধৰদাস, হলায়ুধ মিশ্ৰ আৰু উমাপতি ধৰেও বহু গুৰুত্বপূৰ্ণ গ্ৰন্থ তথা সাহিত্যকৰ্ম ৰচনা কৰিছিল লক্ষ্মণ সেনে লক্ষ্মণাব্দ নামৰ এটি বৰ্ষপঞ্জীৰ সূচনা কৰিছিল যিটো প্ৰায় ৪০০ বছৰকাল ধৰি বংগ আৰু বিহাৰত ব্যৱহাৰ কৰা হৈছিল তেওঁ মধ্যযুগীয় বিশিষ্ট নগৰ লখনৌতীও প্ৰতিষ্ঠা কৰিছিল৷

 ধৰ্ম 
তেওঁ এগৰাকী নিষ্ঠাবান বৈষ্ণৱ হিন্দু আছিল আৰু সেই কথা প্ৰতিফলিত কৰিবলৈ তেওঁ পৰমবৈষ্ণৱ বা পৰমনৰসিংহৰ দৰে উপাধি গ্ৰহণ কৰিছিল,  . "". .    .  6  2015. আনকি লক্ষ্মণসেনৰ বিশ্বাস আৰু উদাৰতাই মিনহাজ-ই-চিৰাজৰ দৃষ্টি আকৰ্ষণ কৰিছিল, যিয়ে তেওঁক বংগৰ মহান ৰায় বুলি অভিহিত কৰিছিল আৰু তেওঁক চুলতান কুতুবুদ্দিন আইবাকৰ সৈতে তুলনা কৰিছিল

 ঘুৰিদ আক্ৰমণ 
১২০০ খ্ৰীষ্টাব্দত, বিহাৰ দখল কৰাৰ পিছত তুৰ্কো-আফগান আক্ৰমণকাৰী বখ্তিয়াৰ খিলিজীৰ সৈন্যই বংগৰ নবদ্বীপত প্ৰৱেশ কৰে ইয়াৰ পিছত বখ্তিয়াৰে ৰাজধানী তথা প্ৰধান চহৰ লখনৌতী দখল কৰে

বখ্তিয়াৰে সু-প্ৰশিক্ষিত অশ্বাৰোহীৰ দল এটা লৈ বংগৰ বিৰুদ্ধে সমদল উলিয়াইছিল,  . "". .    .  6  2015. প্ৰথমে নদিয়াত তেওঁক ঘোঁৰা বেপাৰী বুলি ভবা হৈছিল সেই সময়ত লক্ষ্মণ সেন অষ্টাদশ বছৰীয়া বৃদ্ধ আছিল তেতিয়া নৈশভোজন গ্ৰহণ কৰি থকা বুঢ়া সেন ৰজাজন সম্পূৰ্ণ আচৰিত হৈ পৰিল বখ্তিয়াৰে নদিয়া দখল কৰাৰ লগে লগে লক্ষ্মণ সেন দক্ষিণ-পূব বংগলৈ গুচি যায় আৰু তাতেই তেওঁৰ পুত্ৰসকলে কিছুদিন সেনসকলৰ শাসন অব্যাহত ৰাখিছিল এই আক্ৰমণৰ বিশদ বিৱৰণ তাবাকাত-ই-নাচিৰিত দিয়া হৈছে অৱশ্যে, শৰণৰ প্ৰশংসাসূচক পদটোৱে লক্ষ্মণ সেনৰ এজন ম্লেচ্ছ ৰজাৰ বিৰুদ্ধে জয়ৰ কথা উল্লেখ কৰিছে তেওঁ বংগৰ এগৰাকী মুছলমান শাসকো হব পাৰে

 তথ্য সংগ্ৰহ 

শ্ৰেণী:সেন ৰাজবংশ
শ্ৰেণী:বঙালী ব্যক্তি
শ্ৰেণী:বংগৰ শাসক
লক্ষ্মণা () বা লক্ষনা হৈছে অষ্টভাৰ্যাৰ সপ্তমগৰাকী, বা হিন্দু দেৱতা কৃষ্ণৰ আঠগৰাকী পত্নীৰ গোটৰ এগৰাকী৷ 

 পৰিয়াল আৰু নাম 
ভাগৱত পুৰাণত সুগুণেৰে সমৃদ্ধ লক্ষ্মণাক মাদ্ৰা ৰাজ্যৰ এজন নাম প্ৰকাশ নকৰা শাসকৰ কন্যা বুলি উল্লেখ কৰা হৈছে পদ্ম পুৰাণত মাদ্ৰা ৰজাৰ নাম বৃহৎসেনা বুলি নিৰ্দিষ্ট কৰা হৈছেলক্ষ্মণাই বৃহৎসেনাক সংলাপৰ জৰিয়তে এজন ভাল বীণাবাদক বুলি বৰ্ণনা কৰিছে কিছুমান গ্ৰন্থত তেওঁক মাদ্ৰি বা মাদ্ৰা ("মাদ্ৰাৰ") উপনাম দিয়া হৈছেবিষ্ণু পুৰাণত অষ্টভাৰ্যাৰ তালিকাত লক্ষ্মণাক সন্নিবিষ্ট কৰা হৈছে যদিও আন এগৰাকী ৰাণী মাদ্ৰীৰ উল্লেখ আছে, যিগৰাকীক মাদ্ৰাৰ ৰাজকুমাৰী বুলি স্পষ্টকৈ উল্লেখ কৰা হৈছে লক্ষ্মণাৰ বংশৰ কথা গ্ৰন্থত উল্লেখ কৰা হোৱা নাই পাঠটোত তেওঁক চাৰুহাসিনী বুলিও কোৱা হৈছে৷ হৰিবংশেও তেওঁক চাৰুহাসিনী বুলি কয়, কিন্তু মাদ্ৰাৰ লগত ইয়াৰ সম্পৰ্ক নাই৷ আনহাতে বিষ্ণু পুৰাণৰ দৰে মাদ্ৰি বা সুভিমা নামৰ আন এগৰাকী ৰাণীৰ কথা উল্লেখ কৰা হৈছে

 বিবাহ 
লক্ষ্মণাৰ পিতৃয়ে স্বয়ম্বৰ অনুষ্ঠানৰ আয়োজন কৰিছিল৷ ভাগৱত পুৰাণত উল্লেখ আছে যে কৃষ্ণই স্বয়ম্বৰৰ পৰা লক্ষ্মণাক অপহৰণ কৰে, ঠিক যেনেকৈ গৰুড়ে দেৱতাৰ পৰা জীৱন অমৃতৰ ঝাৰ (অমৃত) চুৰি কৰিছিল আন এটা কাহিনীত কৃষ্ণই স্বয়ম্বৰত লক্ষ্মণাক জয় কৰাৰ কথা কোৱা হৈছে৷ তাৰ বাবে তেওঁ ধনুৰ্বিদ্যা প্ৰতিযোগিতাত ভাগ লয় ৰজা জৰাসন্ধ আৰু দুৰ্যোধনে লক্ষ্য-নিৰূপণত ব্যৰ্থ হয় শ্ৰেষ্ঠ ধনুৰ্বিদ বুলি অভিহিত পাণ্ডৱ ৰাজকুমাৰ আৰু কৃষ্ণৰ খুলশালীয়েক অৰ্জুনে কাঁড়ৰ সহায়ত লক্ষ্যৰ স্থিৰ কৰিছিল যদিও ইচ্ছানুযায়ী ব্যৰ্থ হৈছিল যাতে কৃষ্ণই লক্ষ্মণাক জয় কৰিব পাৰে অৰ্জুনৰ ভ্ৰাতৃ ভীমে কৃষ্ণৰ প্ৰতি সন্মান জনাই স্বয়ম্বৰত অংশগ্ৰহণ কৰিবলৈ অস্বীকাৰ কৰিছিল শেষত কৃষ্ণই লক্ষ্যত আঘাত কৰি জয়ী হয় কৃষ্ণ আৰু তেওঁৰ ৰাণীসকলে এসময়ত পাণ্ডৱ আৰু যুধিষ্ঠিৰৰ পত্নী দ্ৰৌপদীক লগ কৰিবলৈ হস্তিনাপুৰলৈ গৈছিল গৌৰৱান্বিত আৰু লাজুক লক্ষ্মণাই দ্ৰৌপদীক কয় যে তেওঁৰ বিবাহো অতি ৰোমাঞ্চকৰ আছিল৷ তেওঁ তাৰপিছত ইয়াৰ কাহিনী বৰ্ণনা কৰে

 সন্তান আৰু মৃত্যু 
ভাগৱত পুৰাণত উল্লেখ আছে যে লক্ষ্মণাৰ দহজন পুত্ৰ আছিল: প্ৰঘোষ, গত্ৰবণ, সিংহ, বালা, প্ৰবালা, উৰ্ধ্বগ, মহাশক্তি, সাহা, ওজা আৰু অপৰাজিতাবিষ্ণু পুৰাণত কোৱা হৈছে যে তেওঁৰ গত্ৰবণৰ নেতৃত্বত বহুতো পুত্ৰ আছে

ভাগৱত পুৰাণত কৃষ্ণৰ ৰাণীসকলৰ কান্দোনৰ কথা উল্লেখ আছে৷ আৰু পৰৱৰ্তী সময়ত তেওঁলোকে কিদৰে কৃষ্ণৰ অন্ত্যেষ্টিক্ৰিয়াৰ জুইত নিজকে সঁপি দিছিল-তাৰ বিষয়েও উল্লেখ আছে হিন্দু মহাকাব্য মহাভাৰতৰ মৌসল পৰ্বত কৃষ্ণৰ মৃত্যু আৰু তেওঁৰ জাতিৰ যৱনিকাৰ বৰ্ণনা কৰা হৈছে৷ কোৱা হৈছে যে-মাত্ৰ চাৰিগৰাকীয়ে তেনেদৰে জঁপিয়াইছিল৷ বাকীসকলে ডকাইতৰ আক্ৰমণৰ সন্মুখীন হৈ জীৱন্তে জ্বলি নিজকে নিধন কৰে
তথ্যসূত্ৰ

শ্ৰেণী:হিন্দু দেৱী
শ্ৰেণী:হিন্দু দেৱতাসকলৰ সহধৰ্মিণী
য়াৰাগুডিপাড়ি ভেঙ্কট মহালক্ষ্মী (; জন্ম ১৩ ডিচেম্বৰ ১৯৫২) এগৰাকী ভাৰতীয় অভিনেত্ৰী, যাৰ বৃত্তিগত নাম লক্ষ্মী তামিল চলচ্চিত্ৰ শ্ৰী ভাল্লিৰে (১৯৬১) তেওঁৰ চলচ্চিত্ৰত অভিষেক ঘটে মুখ্য অভিনেত্ৰী হিচাপে তেওঁ প্ৰথম চলচ্চিত্ৰ জীৱনামসম (১৯৬৮) একে বছৰতে তেওঁৰ কন্নড় আৰু তেলুগু ভাষাৰ ছবিতো ক্ৰমে গোৱা দাল্লি চি.আই.ডি. ৯৯৯ আৰু বন্ধভ্যলু ছবিৰে অভিষেক ঘটে তেওঁৰ দ্বিতীয় মালয়ালম ছবি চট্টিকাৰী (১৯৭৪) ব্লকবাষ্টাৰ ছবিৰূপে পৰিগণিত হৈছিল তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা, ৯টা ফিল্মফেয়াৰ বঁটা, তিনিটা 'নন্দী বঁটা', শ্ৰেষ্ঠ অভিনেত্ৰীৰ 'কেৰালা ৰাজ্যিক চলচ্চিত্ৰ বঁটা', শ্ৰেষ্ঠ অভিনেত্ৰীৰ 'কৰ্ণাটক ৰাজ্যিক চলচ্চিত্ৰ বঁটা' আদি অসংখ্য বঁটা-বাহন লাভ কৰিছে:.4141202020202020202020.

প্ৰাৰম্ভিক জীৱন
তামিলনাডুৰ চেন্নাইত লক্ষ্মীৰ জন্ম হৈছিল আৰু তাতেই ডাঙৰ-দীঘল হৈছিল তেওঁৰ মাক কুমাৰী ৰুক্মিণী এগৰাকী তামিল চলচ্চিত্ৰৰ অভিনেত্ৰী আছিল দেউতাক য়াৰাগুডিপতি বৰদা ৰাও এজন কন্নড় আৰু তামিল ভাষাৰ চলচ্চিত্ৰৰ পৰিচালক, প্ৰযোজক, চিত্ৰনাট্য ৰচক, সম্পাদক আৰু অভিনেতা আছিল

কৰ্মজীৱন
লক্ষ্মী ১৯৭০ৰ দশকৰ দক্ষিণৰ তামিল, তেলুগু, কন্নড় আৰু মালায়লম- চাৰিওটা ভাষাৰ চলচ্চিত্ৰৰে এগৰাকী সফল অভিনেত্ৰী আছিল তেওঁৰ প্ৰথম মালয়ালম ভাষাৰ চট্টক্কাৰী (১৯৭৪) ছবিৰে যথেষ্ট খ্যাতি অৰ্জন কৰিছিল আৰু শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা আৰু ফিল্মফেয়াৰ বঁটা আজুৰি আনিবলৈ সক্ষম হৈছিল বাঙ্গালুৰুৰ চিত্ৰগৃহত ছবিখন ৪০ সপ্তাহ জুৰি চলিছিল 'জুলী'ৰ মূল ভূমিকাত লক্ষ্মীয়ে অভিনয় কৰিছিল 'জুলী'ত কৰা তেওঁ অসামান্য অভিনয়ৰ বাবে 'বেঙ্গল ফিল্ম জাৰ্ণেলিষ্টছ্ এছোচিয়েচন বঁটা' লাভ কৰিছিল 'জুলী'ৰ সফলতাৰ পিছতো তেওঁ কিন্তু খুব বেছি হিন্দী ছবি কৰা নাছিল আৰু দক্ষিণৰ ছবিতহে বেছি মনোনিবেশ কৰিছিল তেওঁৰ বহুমুখী অভিনয় প্ৰতিভা আৰু আৰু তেওঁৰ চেহেৰাত মূৰ্ত হোৱা গ্লেমাৰাচ অভিব্যক্তিৰ বাবে তেওঁ বিশেষভাবে জনাজাত তেলুগু ছবি পন্থুলাম্মাৰত কৰা অভিনয়ক তেওঁৰ জীৱনৰ সৰ্বশ্ৰেষ্ঠ অভিনয় বুলি গণ্য কৰা হয়60         2007

শ্ৰেষ্ঠ অভিনেত্ৰীৰ ফিল্মফেয়াৰ বঁটা পোৱা তেওঁৰ আন দুখন মালয়ালম ছবি চলমন আৰু মোহিনীঅট্টম তেওঁ দক্ষিণৰ প্ৰায় আটাইবোৰ তাৰকা আৰু শীৰ্ষস্থানীয় অভিনেতাৰ সৈতে অভিনয় কৰিছে যদিও ১৯৭০ আৰু ১৯৮০ৰ দশকত তেওঁৰ আটাইতকৈ জনপ্ৰিয় জুঁটিটো হৈছিল কন্নড় ছবিৰ তাৰকা অনন্ত নাগৰ সৈতে, যিটো জুঁটিক এক সফল জুঁটি বুলি গণ্য কৰা হয় শিলা নাৰঙ্গলিল শিলা মণিথাৰঙ্গল (১৯৭৭) নামৰ তামিল ছবিয়ে তেওঁক শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আনি দিছিল এনে খিতাপ পোৱা লক্ষ্মী আছিল তামিল ছবিৰ প্ৰথম অভিনেত্ৰী ১৯৮০ৰ দশকত তেওঁ মুখ্য ভূমিকাত অভিনয় কৰাৰ আঁতৰি অহাৰ পিছত মাক বা আইতাক আদিৰ ভূমিকাত সহযোগী অভিনেত্ৰী ৰূপে কাম কৰে জীনচত (১৯৯৮) তেওঁক ঐশ্বৰ্য ৰায়ৰ আইতাকৰ ৰূপত দেখা গৈছিল

তথ্য উৎস

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
লক্ষ্মী  ) ২০১৪ চনৰ নাগেশ কুকুনুৰৰ দ্বাৰা ৰচিত আৰু পৰিচালিত ভাৰতীয় হিন্দী ভাষাৰ এখন জীৱনীমূলক সামাজিক সমস্যাৰ ছবি  ইয়াত শ্বেফালী শ্বাহ, ৰাম কাপুৰ, সতীশ কৌশিক, আৰু কুকুনুৰৰ সৈতে শিৰোনাম চৰিত্ৰত অভিনয় কৰিছে মোনালি ঠাকুৰে ভাৰতৰ গ্ৰাম্য অঞ্চলত পৰ্দাৰ আঁৰত অব্যাহত থকা মানৱ সৰবৰাহৰআৰু শিশু বেশ্যাবৃত্তিৰ কঠোৰ বাস্তৱতা ছবিখনত বিবৃত হৈছে

ছবিখনে ২০১৪ চনৰ ১৩ জানুৱাৰীত পাম স্প্ৰিংছ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ কাহিনীৰ বাবে শ্ৰেষ্ঠ চলচ্চিত্ৰ - মাৰ্চিডিজ বেঞ্জ দৰ্শক বঁটা লাভ কৰে পূৰ্বে ২০১৪ চনৰ ১৭ জানুৱাৰীত মুক্তি পোৱাৰ আশা কৰা হৈছিল যদিও চেঞ্চৰশ্বিপৰ সমস্যাৰ বাবে পলমকৈ ২০১৪ চনৰ ২১ মাৰ্চত মুক্তি ছবিখন মুক্তি পায় টৰন্টো ৰিল ৱৰ্ল্ড, ৱাশ্বিংটন ডি চি, নিউয়ৰ্ক ইণ্ডিয়ান আৰু মেলবৰ্ণ ইণ্ডিয়ান চলচ্চিত্ৰ মহোৎসৱত এই ছবিখন আনুষ্ঠানিক নিৰ্বাচন হিচাপে প্ৰদৰ্শিত হয় ২০১৪ চনৰ জুন মাহত ১৬তম লণ্ডন এছিয়ান চলচ্চিত্ৰ মহোৎসৱ লক্ষ্মী ছবিখনেৰে মুকলি কৰা হয়
মুক্তি
২০১৩ চনৰ নৱেম্বৰ মাহত কেন্দ্ৰীয় চলচ্চিত্ৰ প্ৰমাণীকৰণ বৰ্ডে () প্ৰথমবাৰৰ বাবে ছবিখন চায় আৰু কিছুমান দৃশ্য "আপত্তিজনক" বুলি বিবেচনা কৰে পৰৱৰ্তী সময়ত ইয়াক সংশোধন সমিতিৰ দ্বাৰা চোৱাৰ কথা আছিল কিন্তু জানুৱাৰী মাহৰ আৰম্ভণিলৈকে ছবিখন কমিটীয়ে চোৱা নাছিল আৰু সেয়েহে ১৭ জানুৱাৰীৰ ভাৰতীয় প্ৰিমিয়াৰৰ তাৰিখ বাদ দিবলগা হৈছিল

ভাৰতত মুক্তি পোৱাৰ পূৰ্বে এই ছবিখনৰ প্ৰিমিয়াৰ ১৩ জানুৱাৰীত ২০১৪ চনৰ পাম স্প্ৰিংছ আন্তঃৰাষ্ট্ৰীয় চলচ্চিত্ৰ মহোৎসৱত হয়, য'ত ই সমালোচকৰ প্ৰশংসা লাভ কৰে আৰু দৰ্শকৰ ভোটৰ ওপৰত ভিত্তি কৰি শ্ৰেষ্ঠ কাহিনীৰ বাবে দৰ্শকৰ বঁটা লাভ কৰে

তথ্য সংগ্ৰহ

বাহ্যিক সংযোগ
  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:জীৱনীমূলক চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
লক্ষ্মী ইন্দিৰা পাণ্ডা ()লক্ষ্মী ইন্দিৰা পাণ্ডা এগৰাকী ভাৰতীয় বিপ্লৱী মহিলা আছিল আৰু নেতাজী সুভাষ চন্দ্ৰ বসুৰ ভাৰতীয় জাতীয় সেনাৰ অন্যতম কনিষ্ঠ সদস্য আছিল আইএনএত সেৱা আগবঢ়োৱা পাণ্ডা একমাত্ৰ ওড়িয়া মহিলা আছিল 
পাণ্ডাই ঝান্সি ৰেজিমেণ্টৰ ৰাণীত ভাৰতীয় ৰাষ্ট্ৰীয় সেনাত (আইএনএ) যোগদান কৰিছিল তেতিয়া তেওঁৰ বয়স মাত্ৰ ১৪ বছৰ আছিল আৰু তেওঁ ভাৰতত ব্ৰিটিছ শাসনৰ বিৰুদ্ধে যুঁজ দিছিল

উৰিষ্যা চৰকাৰে ২০০৮ চনৰ অক্টোবৰত পাণ্ডাৰ মৃত্যুৰ পিছত তেওঁৰ স্মৃতিত জেইপুৰত এটা প্ৰতিমূৰ্তি স্থাপন কৰাৰ কথা ঘোষণা কৰিছিল

২০০৮ চনৰ ২৫ অক্টোবৰত তেওঁক ৰাষ্ট্ৰীয় স্বতন্ত্ৰ সৈনিক সন্মান প্ৰদান কৰা হয় আৰু এই সন্মান হৈছে ভাৰতৰ স্বাধীনতা সংগ্ৰামীক প্ৰদান কৰা সৰ্বোচ্চ উপাধি
তেওঁ ঘৰুৱা সহায়ক হিচাপে কাম কৰি আছিল আৰু উৰিষ্যাৰ স্বাধীনতা সংগ্ৰামী পেঞ্চন প্ৰথমাৱস্থাত তেওঁ লাভ কৰা নাছিল তেওঁ স্বাধীনতা সংগ্ৰামী পেঞ্চনৰ বাবে যুঁজি আছিল পাছলৈ নাতিয়ে বাতৰিটো বাতৰি কাকতলৈ প্ৰচাৰ কৰিছিল আৰু তাৰ পিছত তাই তাইৰ স্বাধীনতা সংগ্ৰামীসকলক পেঞ্চন পাইছিল আৰু ৰাষ্ট্ৰীয় সৈনিক সন্মান লাভ কৰিছিল আৰু ৰাষ্ট্ৰপতি প্ৰতীভা পাটিলক লগ ধৰিছিল 

মৃত্যু
দীৰ্ঘদিনীয়া অসুস্থতাৰ পিছত ২০০৮ চনৰ ৭ অক্টোবৰত দিল্লীৰ এইমছত পাণ্ডাৰ মৃত্যু হয় তেওঁক সম্পূৰ্ণ ৰাজ্যিক সন্মানেৰে অন্ত্যেষ্টিক্ৰিয়া কৰা হৈছিল আৰু উৰিষ্যা আৰক্ষীৰ হৈ গাৰ্ড অফ অনাৰও প্ৰদান কৰা হৈছিল

তথ্যৰ উৎস
শ্ৰেণী:মৃত ব্যক্তিশ্ৰেণী: স্বাধীনতা সংগ্ৰামীশ্ৰেণী: ভাৰতীয় ব্যক্তি
লক্ষ্মী এন মেনন  (; ২৯ মাৰ্চ ১৮৯৯  ৩০ নৱেম্বৰ ১৯৯৪) এগৰাকী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল ১৯৬২ চনৰ পৰা ১৯৬৬ চনলৈকে তেওঁ ৰাজ্যিক মন্ত্ৰী আছিল ১৯৪৮ চনৰ ডিচেম্বৰ মাহত ৰাষ্ট্ৰসংঘৰ সাধাৰণ পৰিষদত এগৰাকী প্ৰতিনিধি হিচাপে তেওঁ  মানৱ অধিকাৰৰ সাৰ্বজনীন ঘোষণাৰ আদৰণি জনাই ভাষণ দিছিল
কৰ্মজীৱন
১৯৫২ চনৰ পৰা ১৯৬৬ চনলৈকে তেওঁ ৰাজ্যসভাৰ সদস্য আছিল     .   .  , 2003. তেওঁ ১৯৫২ চনৰ পৰা ১৯৫৭ চনলৈকে তেওঁ বৈদেশিক পৰিক্ৰমা মন্ত্ৰালয়ত সংসদীয় সচিব হিচাপে, ১৯৫৭ চনৰ পৰা ১৯৬২ চনলৈকে উপ-মন্ত্ৰী হিচাপে আৰু ১৯৬৬ চনলৈকে ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল ১৯৬৭ চনত ৰাজনৈতিক সেৱাৰ পৰা অৱসৰ গ্ৰহণ কৰি তেওঁ সামাজিক কাম আৰু লগতে লিখাৰ প্ৰতি আগবাঢ়ে তেওঁ অন্যান্য বিষয়ৰ লগতে অক্সফৰ্ড ইউনিভাৰ্চিটি প্ৰেছৰ দ্বাৰা প্ৰকাশিত অক্সফৰ্ড পেম্ফ্লেটছ অন ইণ্ডিয়ান এফেয়াৰ্ছ ছিৰিজৰ বাবে ভাৰতীয় মহিলাৰ ওপৰত এখন কিতাপ ৰচনা কৰে তেওঁ ভাৰতৰ বিশ্ববিদ্যালয় মহিলা ফেডাৰেচন প্ৰতিষ্ঠা কৰাত সহায় কৰিছিল তেওঁৰ সেৱাৰ স্বীকৃতি স্বৰূপে ১৯৫৭ চনত পদ্মভূষণ বঁটা লাভ কৰে আৰু এই বঁটা লাভ কৰা তেওঁ দ্বিতীয় মালয়ালী ব্যক্তি

প্ৰসংগ

বাহ্যিক সংযোগ
      '  (2016)
       (2021)

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:পদ্মভূষণ বঁটা বিজয়ী
লক্ষ্মী গৌতম (; জন্ম প্ৰায় ১৯৬৩) এগৰাকী ভাৰতীয় শিক্ষাবিদ তেওঁ সমাজৰ পৰা উৎসৃষ্ট বিধৱাসকলৰ যত্ন লোৱাৰ বাবে নিজৰ সময় উচৰ্গা কৰে তেওঁক "বৃন্দাবনৰ পৰী" বুলি কোৱা হৈছে ২০১৫ চনত তেওঁ এই সেৱাৰ স্বীকৃতি স্বৰূপে নাৰী শক্তিৰ সন্মান লাভ কৰে তেওঁ বৃন্দাবনৰ প্ৰাচ্য দৰ্শন প্ৰতিষ্ঠানত অধ্যাপনা কৰে ৷

 জীৱন 
গৌতমৰ জন্ম হৈছিল প্ৰায় ১৯৬৩ চনত বৃন্দাবনত  আগ্ৰা বিশ্ববিদ্যালয়ত হিন্দী আৰু ইতিহাস অধ্যয়ন কৰি ডক্টৰেট ডিগ্ৰী লাভ কৰে তাৰ পিছত তেওঁ বৃন্দাবনৰ প্ৰাচ্য দৰ্শন প্ৰতিষ্ঠানৰ সহযোগী অধ্যাপিকা হিচাপে কাম কৰে 

কম বয়সতে তেওঁ বুজিব ধৰিছিল যে বগা কাপোৰ পিন্ধা মুণ্ডন কৰা মহিলাসকলেই বিধৱা আছিল শিশু কইনাই সকলৰো কোনো কোনো মহিলা অৱস্থা প্ৰাপ্তিৰ আগতেই বিধৱা হ 'ব পাৰে আৰু তাৰ পিছত বাকীচোৱা জীৱন সন্মানৰ অভাৱত বা খাদ্য বা চোৱা-চিতাৰ আশা নোহোৱাকৈ বিধৱা হিচাপে কটাব লগাত পাৰে"      ".  . 2018-05-17.  2020-07-01. ১৯৯৫ চনত তেওঁ উপ-মেয়ৰ হৈছিল

গৌতমে বিধৱাসকলৰ দুৰ্দশাৰ বিষয়ে কিবা এটা কৰাৰ সিদ্ধান্ত লয় আৰু ২০১৩ চনত তেওঁ  এটা এন জি অ' ফাউণ্ডেচন আৰম্ভ কৰে বিধৱাসকলৰ প্ৰায়েই টকা-সিকাবিহীনভাৱেই মৃত্যুবৰণ কৰে আৰু গাভৰু বিধৱাসকলে জীয়াই থাকিবলৈ বেশ্যাৰ পথ অনুসৰণ কৰে  (2018-06-06). ".          ".  .  2020-07-01.

পৰিত্যক্ত বিধৱাৰ মৃতদেহবোৰ বিচাৰি গৌতমে  তেওঁলোকৰ মৃতদেহ জীৱ-জন্তুৱে খাব নোৱাৰাকৈ  সন্মানজনকভাৱে দাহ কৰাৰ ব্যৱস্থা গ্ৰহণ কৰে তেওঁ কেৱল মৃতকৰ যত্ন লোৱাই নহয় তেওঁ প্ৰতিষ্ঠা কৰা ভেটিটোৱে পৰিত্যক্ত বিধৱাসকলৰো যত্ন লয় পঁয়ত্ৰিশগৰাকী বিধৱাই তেওঁৰ সহায়ত জীৱন নিৰ্বাহ কৰি আহিছে যৌন নিৰ্যাতনৰ বলি হোৱা লোকসকলকো তেওঁৰ ফাউণ্ডেচনে আইনী আৰু আৱেগিক সহায় আগবঢ়াইছে 

২০১৫ চনত তেওঁৰ কামে স্বীকৃতি লাভ কৰে যেতিয়া তেওঁ নাৰী শক্তিৰ বঁটাৰে সন্মানিত হয় এই পুৰস্কাৰৰ উদ্ধৃতিটোত উল্লেখ কৰা হৈছে যে তেওঁ দিনে দিনে পচি যোৱা মৃতদেহবোৰ চম্ভালিছিল আৰু ৫০০ টা মৃতদেহৰ ওপৰত শেষকৃতৰ ৰীতি-নীতি সমাপন কৰিছিল অৱশ্যে এই বঁটাটো আছিল মৃত আৰু জীৱিতসকলক চোৱাচিতা কৰাৰ বাবেহে কিয়নো এই বিধৱাসকলৰ বাবে তেওঁ খাদ্য, পানীয় আৰু কম্বলৰ ব্যৱস্থা কৰিছিল 

 তথ্যসূত্ৰসমূহ 

শ্ৰেণী:জীৱিত ব্যক্তি
লক্ষ্মী গৌতম ( ;  ) এগৰাকী ভাৰতীয় ৰাজনীতিবিদ আৰু ভাৰতৰ উত্তৰ প্ৰদেশৰ ষোড়শ বিধানসভাৰ সদস্য আছিল উত্তৰ প্ৰদেশৰ চণ্ডাউছি সমষ্টিক প্ৰতিনিধিত্ব কৰিছিল আৰু সমাজবাদী পাৰ্টিৰ সদস্য

প্ৰাৰম্ভিক জীৱন আৰু শিক্ষা
লক্ষ্মী গৌতমৰ জন্ম হৈছিল উত্তৰ প্ৰদেশৰ বুডাউনত এম জে পি ৰোহিলখণ্ড বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে গৌতম অনুসূচিত জাতি সম্প্ৰদায়ৰ অন্তৰ্গত

ৰাজনৈতিক কেৰিয়াৰ
লক্ষ্মী গৌতম এটা কাৰ্যকালৰ বাবে বিধায়ক হৈ আছে চান্দাউছি সমষ্টিক প্ৰতিনিধিত্ব কৰিছিল আৰু সমাজবাদী পাৰ্টিৰ সদস্য

দখল কৰা পদ
২০১২চনৰ পৰা ২০১৭ চনলৈ  ১৬ নং বিধানসভা	 সদস্য,চন্দাউছি

লগতে চাওক

চণ্ডাউছি
ভাৰতৰ ৰাজনীতি
উত্তৰ প্ৰদেশৰ ষোল্লতম বিধানসভা
উত্তৰ প্ৰদেশ বিধানসভা

তথ্য সূত্ৰ
লক্ষ্মী ছায়া  (; ৭ জানুৱাৰী ১৯৪৮  ৯ মে' ২০০৪) এগৰাকী ভাৰতীয় অভিনেত্ৰী, নৃত্যশিল্পী আৰু শিক্ষয়িত্ৰী, তেওঁ ৰূপায়ণ কৰা বিশিষ্ট চৰিত্ৰ আৰু হিন্দী ছবিত অভিনয়ৰ বাবে পৰিচিত আছিল

শিশু অভিনেতা হিচাপে বহুতো ছবিত অভিনয় কৰাৰ পিছত ছায়াই হৰৰ ছবি গুমনামত (১৯৬৫) দেখা দিছিল অভিনয় কৰা মহম্মদ ৰফিৰ "জান পেচান হো" ছবিখনত মুখা পিন্ধা নৃত্যশিল্পী হিচাপে অভিনয় কৰি নিজৰ পৰিচয় এটা তৈয়াৰ কৰে তেওঁৰ সৰ্বোচ্চ সমালোচনাত্মক সফলতা লাভ কৰে তিচৰি মঞ্জিল (১৯৬৬), দুনিয়া (১৯৬৮), আয়া সৱন ঝুম কে (১৯৬৯), মেৰা গাওঁ মেৰা দেশ (১৯৭১), আৰু ৰাস্তে কা পত্থৰত (১৯৭২) তেওঁ সমালোচনাত্মক সফলতা পায়

১৯৫৮ চনৰ পৰা ১৯৮৬ চনলৈকে ছায়া সক্ৰিয় আছিল এই সময়ছোৱাত তেওঁ ১০০ৰো অধিক ছবিত অভিনয় কৰিছিল পৰৱৰ্তী সময়ত তেওঁ নৃত্য শিক্ষয়িত্ৰী হিচাপে কাম কৰিছিল ২০০৪ চনত ৫৬ বছৰ বয়সত কৰ্কট ৰোগত আক্ৰান্ত হৈ মৃত্যু হয়

তথ্য সংগ্ৰহ

বাহ্যিক সংযোগ
 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:কৰ্কট ৰোগত মৃত্যু
লক্ষ্মী প্ৰিয়া চন্দ্ৰমৌলী () এগৰাকী ৰাষ্ট্ৰীয় বঁটা বিজয়ী ভাৰতীয় অভিনেত্ৰী, যিয়ে মূলতঃ তামিল ছবিত কাম কৰে মাদ্ৰাচ স্কুল অৱ ছচিয়েল ৱৰ্কৰ পৰা মানৱ সম্পদ ব্যৱস্থাপনাত স্নাতকোত্তৰ ডিগ্ৰী লাভ কৰা চন্দ্ৰমৌলীয়ে ইংৰাজী থিয়েটাৰ কোম্পানী ইভামত পূৰ্ণকালীন কৰ্মচাৰী হিচাপে যোগদান কৰে পিছত তেওঁ ছবি জগতত ভৰি থয় তেওঁ এগৰাকী প্ৰাক্তন ৰাষ্ট্ৰীয় পৰ্যায়ৰ ক্ৰিকেট খেলুৱৈ, আৰু ৰাষ্ট্ৰীয় আলটিমেট ফ্ৰিছবি চেম্পিয়ন
কৰ্মজীৱন
নাটক কোম্পানী ইভামৰ এখন নাটকৰ টিকট বিক্ৰী কৰি থাকোঁতে পৰিচালক মাজিজ থিৰুমেনীয়ে তেওঁৰ ছবি মুণ্ডিনাম পাৰ্থেনীত সহযোগী চৰিত্ৰত অভিনয় কৰিবলৈ কয় কামৰ পৰা ছুটী লৈ ছবিখনৰ বাবে তেওঁ দহ দিনৰ শ্বুটিং কৰে পৰিচালক কে বালাচন্দৰৰ সৈতে তেওঁৰ এখন টেলিচিৰিয়েলত কাম কৰাৰ পিছত, আৰু টিভি শ্ব ধৰ্মযুধমৰ চৰিত্ৰৰ বাবে অডিচন দিয়াৰ পিছত, তেওঁ পূৰ্ণকালীন অভিনয়ৰ বাবে সিদ্ধান্ত লয় চাকৰি এৰি শ্ব'টোত বিভিন্ন চৰিত্ৰৰ বাবে কেইবাটাও অডিচনত অংশগ্ৰহণ কৰে আৰু শেষত সাৰদাৰ চৰিত্ৰত অভিনয় কৰে মুখ্য চৰিত্ৰত অভিনয় কৰা তেওঁৰ প্ৰথমখন ছবি আছিল ব্লেক কমেডী সুত্ত কাধাই ছবিখনত তেওঁ চিলান্থী নামৰ এগৰাকী সাহসী জনজাতীয় ছোৱালীৰ চৰিত্ৰত অভিনয় কৰিছিল, যাৰ বাবে তেওঁ ষ্টাণ্টো কৰিব লগা হৈছিল আৰু ইয়াত কৰা অভিনয়ৰ বাবে ধনাত্মক সমালোচনা লাভ কৰিবলৈ সক্ষম হৈছিল ২০১৪ চনত তেওঁৰ একমাত্ৰ মুক্তি আছিল এঞ্জেলছ, যিখনৰ যোদেদি তেওঁৰ মালয়ালম ছবিত অভিষেক ঘটে তেওঁৰ পৰৱৰ্তী তামিল মুক্তি আছিল অভিষেক পৰিচালক ভাডিভেলৰ কল্লাপদাম
বঁটা
২০২০: শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা (শিৱৰঞ্জিনিউম ইননুম চিলা পেংগালম''ৰ বাবে)

তথ্য সংগ্ৰহ

বাহ্যিক সংযোগ
 

শ্ৰেণী:তামিল চলচ্চিত্ৰৰ অভিনেত্ৰী 
শ্ৰেণী:মালয়ালম চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
লক্ষ্মী-নাৰায়ণ (সংস্কৃত: -, ৰোমানীকৃত: ) পৰম্পৰাগতভাৱে বৈকুণ্ঠত বাস কৰা হিন্দু দেৱতা বিষ্ণু, যাক নাৰায়ণ বুলি কোৱা হয়, আৰু তেওঁৰ পত্নী লক্ষ্মীৰ দ্বৈত প্ৰকাশ ধন-সম্পত্তি আৰু সমৃদ্ধিৰ দেৱী লক্ষ্মীক পাঞ্চজন্য, কৌমোদকী, পদ্ম আৰু সুদৰ্শন চক্ৰ ধাৰণ কৰা বিষ্ণুৰ কাষত থিয় হৈ থকা অৱস্থাত চিত্ৰিত কৰা হৈছে লক্ষ্মী-নাৰায়ণৰ আন এটা চিত্ৰণত লক্ষ্মীক ক্ষীৰ সাগৰত ওপঙি থকা মহাজাগতিক সৰ্প শেষনাগৰ ওপৰত শয়ন কৰি থকা নাৰায়ণৰ পদসেৱা কৰা অৱস্থাত চিত্ৰিত কৰা হৈছে

কিংবদন্তি
বিভিন্ন পুৰাণত প্ৰকাশ পোৱা কিংবদন্তিসমূহৰ ভিতৰত লক্ষ্মী-নাৰায়ণ আটাইতকৈ উল্লেখযোগ্য কিংবদন্তিটো হল সমুদ্ৰ মন্থন, যত বিষ্ণুৱে কুৰ্ম অৱতাৰ ধাৰণ কৰি দেৱতা আৰু অসুৰসকলক ক্ষীৰ সমুদ্ৰ মন্থনত সহায় কৰে সমুদ্ৰ মন্থনৰ পৰা অসংখ্য ধনৰ ভিতৰত অন্যতম হিচাপে লক্ষ্মীৰ আৱিৰ্ভাৱ হয় দেৱতাসকলে লক্ষ্মীক বিবাহ কৰিবলৈ বিষ্ণুক অনুৰোধ কৰে আৰু সেয়েহে দেৱত্বৰ মংগলৰ কাৰণে তেওঁ লক্ষ্মীক বিবাহ কৰে, যাৰ ফলত মহাজাগতিক ব্যৱস্থা পুনৰুদ্ধাৰ হয়

তিৰুমালাৰ কিংবদন্তিমতে ভৃগু ঋষিয়ে যজ্ঞ আয়োজনৰ বাবে শ্ৰেষ্ঠ দেৱতা নিৰ্বাচন কৰিছিল ব্ৰহ্মা, ইন্দ্ৰ আৰু শিৱক প্ৰত্যাখ্যান কৰাৰ পিছত তেওঁ বৈকুণ্ঠত উপস্থিত হয়, য'ত তেওঁ লক্ষ্মীয়ে চৰণ মালিচ কৰা অৱস্থাত অনন্ত শৰ্য্যাত শয়নৰত বিষ্ণুক পৰ্যবেক্ষণ কৰে এই দৃশ্য দেখি ভৃগু ক্ৰোধিত হৈ বিষ্ণুৰ বুকুত ভৰিৰে আঘাত কৰে পালন কৰ্তা বিষ্ণুৱে ঋষিৰ এই আচৰণত ক্ৰোধিত নহৈ তেওঁক সন্মানেৰে সৎকাৰ কৰে সন্তুষ্ট হৈ ভৃগুৱে তেওঁৰ যজ্ঞ  বিষ্ণুক অৰ্পণ কৰিবলৈ সিদ্ধান্ত লয় কিন্তু লক্ষ্মী অতিশয় ক্ৰোধিত হৈ চোল ৰজাৰ কন্যা পদ্মৱতী হিচাপে অৱতাৰ লৈ পৃথিৱীলৈ নামি আহে৷ বিষ্ণুয়েও শ্ৰীনিবাসৰ অৱতাৰ গ্ৰহণ কৰে কালক্ৰমত শ্ৰীনিবাসে পদ্মৱতীক বিচাৰি পায়, তেওঁলোকে পুনৰ বিয়া কৰায়৷ শ্ৰীনিবাসক তিৰুমালাৰ প্ৰাথমিক দেৱতা হিচাপে পূজা কৰা হয়

সাহিত্যত লক্ষ্মী আৰু নাৰায়ণক প্ৰায়ে তেওঁলোকৰ সম্পৰ্কৰ পৰা উদ্ভৱ হোৱা উপনাম দিয়া হয় - লক্ষ্মীৰ স্বামী হিচাপে বিষ্ণুক লক্ষ্মীপতি, আৰু বিষ্ণুৰ প্ৰিয় হিচাপে লক্ষ্মীক বিষ্ণুপ্ৰিয়া বুলি কোৱা হয়, লগতে বৈষ্ণৱী, নাৰায়ণী, বিষ্ণুৰ শক্তি আদি নামেৰে বুজোৱা হয়৷

প্ৰপন্ন পাৰিজাতত লক্ষ্মীয়ে ঘোষণা কৰিছে যে তেওঁৰ স্বামী আৰু তেওঁৰ দ্বৈততাই ব্ৰহ্মক প্ৰতিনিধিত্ব কৰে৷

তথ্য সংগ্ৰহ

শ্ৰেণী:হিন্দু দেৱতা
লক্ষ্মী-পূজা () হিন্দু ধৰ্মাৱলম্বীসকলে পালন কৰা দেৱী লক্ষ্মীৰ প্ৰতি উছৰ্গিত পূজা হিন্দু দিনপঞ্জী বিক্ৰম সংগবতৰ মতে কাৰ্তিক মাহৰ অমাৱস্যা তিথিত লক্ষ্মীপূজা অনুষ্ঠিত কৰা হয় পূব ভাৰতৰ পশ্চিম বংগ, অসম, ওড়িশা, ত্ৰিপুৰা আদি অঞ্চলত প্ৰচলিত স্থানীয় দিনপঞ্জীমতে পাৰম্পৰিকভাৱে শাৰদ পূৰ্ণিমা অৰ্থাৎ আহিন মাহৰ পূৰ্ণিমা তিথিত লক্ষ্মীপূজা পালন কৰে কাৰ্তিক মাহত অনুষ্ঠিত লক্ষ্মীপূজা দেৱালীৰ তৃতীয়দিনা উদ্যাপিত হয় ইয়াক দিপাৱলীৰ মুখ্য অনুষ্ঠান হিচাপেও গণ্য কৰা হয় এইদিনা পূব ভাৰতৰ অঞ্চলসমূহত কালীপূজা অনুষ্ঠিত হয়

লক্ষ্মী দেৱী হিন্দুসকলৰ ত্ৰিদেৱীসমূহৰ অন্যতম ধন, সম্পদ, উন্নতি (আধ্যাত্মিক আৰু পাৰ্থিৱ), পোহৰ, জ্ঞান, সৌভাগ্য, উৰ্বৰতা, দানশীলতা, সাহস আৰু সৌন্দৰ্যৰ দেৱী তেওঁ ভগৱান বিষ্ণুৰ ভাৰ্যা জনবিশ্বাস-মতে লক্ষ্মীপূজাৰ দিনা লক্ষ্মী দেৱী তেওঁৰ ভক্তসকলৰ ঘৰলৈ আহি তেওঁলোকক আশীৰ্বাদ দিয়ে লক্ষ্মী দেৱীক আদৰিবলৈ ভক্তসকলে ঘৰ-দুৱাৰ পৰিষ্কাৰ কৰে, ফুল আৰু পোহৰেৰে নিজৰ ঘৰ আলোকিত কৰে, বিভিন্ন প্ৰকাৰৰ মিষ্টান্ন আৰু ভোগ ৰান্ধে ভক্তসকলে বিশ্বাস কৰে যে তেওঁলোকে লক্ষ্মী দেৱীক সন্তুষ্ট কৰিব পাৰিলে তেওঁলোকে দেৱীৰ কৃপা লাভ কৰে

পূব ভাৰতত আহিন মাহৰ দুৰ্গাপূজাৰ পিছত পূৰ্ণিমা তিথিত লক্ষ্মীপূজা অনুষ্ঠিত হয় এই পূজাক কজাগৰী লক্ষ্মীপূজা বুলিও কোৱা হয় সধবা তিৰোতাই এইদিনা চাউলৰ গুড়ি আৰু আবীৰেৰে আল্পনা আঁকি লক্ষ্মীপূজা পাতে লক্ষ্মীপূজাত লক্ষ্মী-চৰিত আৰু পাঁচালী পাঠ কৰা হয় ঠাই বিশেষে লক্ষ্মীপূজাৰ নীতি-নিয়মৰ পাৰ্থক্য পৰিলক্ষিত হয় বহুতৰে ঘৰত প্ৰতি বৃহস্পতিবাৰে লক্ষ্মী দেৱীৰ পূজা অনুষ্ঠিত কৰে

তথ্য উৎস

বাহ্যিক সংযোগ
 
 অষ্ট লক্ষ্মী দীপ পূজা

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
লক্ষ্মীকান্ত আতৈ (১৬-১৭ শতিকা) হাজোৰ ওচৰৰ ঘোৰাহাটত জন্ম হয়  কোচ ৰজা ৰঘুদেৱে এই গাঁওখন হয়গ্ৰীৱ মাধৱ মন্দিৰলৈ উচ্চৰ্গা কৰিছিল তেওঁৰ পিতৃ নাম পুষ্কৰ লক্ষ্মীকান্ত আতৈৰ এমহীয়াতে মাতৃ ঢুকুৱাত পিতৃয়ে বৈৰাগী হৈ ঘৰ এৰি গুচি যায় ফলত লক্ষ্মীকান্ত আতৈয়ে পেহাক-পেহীয়েকৰ লগত ডাঙৰ-দীঘল হয় মাধৱদেৱৰ শৰণ লোৱা লক্ষ্মীকান্ত আতৈয়ে মাধৱদেৱ হাজোত থকা সময়খিনিত তেওঁক তদাৰক কৰিছিল ইয়াতে আকস্মিকভাৱে পিতাকক লগ পায় আৰু পিতাককো মাধৱদেৱৰ ওচৰত শৰণ লোৱায় মাধৱদেৱৰ নিৰ্দেশতেই লক্ষ্মীকান্ত আতৈ আৰু তেওঁৰ পিতৃয়ে হাজোৰ ধূপগুৰিত সত্ৰ পাতিছিলবৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী

তথ্য সমল

শ্ৰেণী:সংক্ষিপ্ত জীৱনী
লক্ষ্মীকান্ত বৰুৱাৰ (১৮৮০-১৯৩৯) জন্ম হয় শিৱসাগৰত পিতৃৰ নাম ৰজনীকান্ত বৰুৱা "মাখন উকিল" নামেৰে জনাজাত লক্ষ্মীকান্ত বৰুৱাই শিৱসাগৰত ওকালতি কৰিছিল তেখেত ব্ৰিটিছ ভাৰতৰ সময়ত এবাৰ অসম ব্যৱস্থাপক সভাৰ সদস্য হিচাপে নিৰ্বাচিত হৈছিল তেখেত কটন মহাবিদ্যালয়ত পঢ়া কালৰ পৰাই সাহিত্যিক সাংস্কৃতিক সন্থাবোৰৰ সৈতে জড়িত হৈ আছিল লক্ষ্মীকান্ত বৰুৱাই কটন মহাবিদ্যালয়ৰ ছাত্ৰ সকলে হাতে লিখা আলোচনী 'সেউতী'ৰ সম্পাদনাও কৰিছিল কেইবাটাও শিশু-কবিতাৰ ৰচক লক্ষ্মীকান্ত বৰুৱাৰ, সমসাময়িক আলোচনী সমূহত বহুতো গীত আৰু কবিতা প্ৰকাশ পাইছিলবৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী

তথ্য সংগ্ৰহ

শ্ৰেণী:অসমীয়া কবি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
লক্ষ্মীকান্ত-প্যাৰেলাল () হৈছে এটি জনপ্ৰিয় ভাৰতীয় সংগীতজ্ঞ যুটি সুকীয়াকৈ তেওঁলোকৰ নাম হল; লক্ষ্মীকান্ত শান্তাৰাম কুদলকাৰ (১৯৩৭-১৯৯৮) আৰু প্যাৰেলাল ৰামপ্ৰসাদ শৰ্মা (জন্ম ১৯৪০) তেওঁলোকে ১৯৬৩ চনৰ পৰা ১৯৯৮ চনলৈ ৬৩৫ খন হিন্দী চলচ্চিত্ৰৰ বাবে সংগীত ৰচনা কৰিছিল আৰু ৰাজ কাপুৰ, দেৱ আনন্দ, বি.আৰ. যোশী, শক্তি সামন্ত, মনমোহন দেশাই, য়শ চোপ্ৰা, সুভাষ ঘাই আৰু মনোজ কুমাৰ ধৰি এই সময়ৰ প্ৰায় সকলো উল্লেখযোগ্য চলচ্চিত্ৰ নিৰ্মাতাৰ বাবে কাম কৰিছিল 

প্ৰাৰম্ভিক জীৱন
লক্ষ্মীকান্ত

১৯৩৭ চনৰ ৩ নৱেম্বৰত, লক্ষ্মী পূজাৰ দিনা লক্ষ্মীকান্ত শান্তাৰাম কুদলকাৰৰ জন্ম হৈছিল সম্ভৱতঃ, লক্ষ্মী পূজাৰ দিনা জন্ম হোৱাৰ বাবে, তেওঁৰ পিতৃ-মাতৃয়ে তেওঁক লক্ষ্মী দেৱীৰ নামেৰে লক্ষ্মীকান্ত নাম দিছিল সৰুতে তেওঁৰ দেউতাকৰ মৃত্যু হৈছিল পৰিয়ালৰ দুৰ্বল আৰ্থিক অৱস্থাৰ বাবে তেওঁ শৈক্ষিক শিক্ষা সম্পূৰ্ণ কৰিব পৰা নাছিল লক্ষ্মীকান্তৰ দেউতাকৰ সংগীতজ্ঞ বন্ধু এজনে লক্ষ্মীকান্ত আৰু তেওঁৰ ডাঙৰ ভায়েকক সংগীত শিকিবলৈ পৰামৰ্শ দিছিল সেই অনুসৰি, লক্ষ্মীকান্তে মেণ্ডোলিন বজাবলৈ শিকিছিল আৰু তেওঁৰ ডাঙৰ ভাতৃয়ে তবলা বজাবলৈ শিকিছিল তেওঁ দুবছৰ প্ৰখ্যাত মেণ্ডোলিন বাদক হুছেইন আলীৰ সান্নিধ্যত কটাইছিল তেওঁ কিছু টকা উপাৰ্জন কৰিবলৈ ভাৰতীয় শাস্ত্ৰীয় বাদ্যযন্ত্ৰ সংগীত অনুষ্ঠানৰ আয়োজন আৰু প্ৰদৰ্শন আৰম্ভ কৰিছিল পিছলৈ, ১৯৪০ ৰ দশকত, তেওঁ বাল মুকুন্দ ইন্দোৰকাৰৰ পৰা মেণ্ডোলিন আৰু হুচনালালৰপৰা ভায়লিন শিকিছিল 

লক্ষ্মীকান্তে ভক্ত পুণ্ডলিক (১৯৪৯) আৰু আঁখে (১৯৫০) চলচ্চিত্ৰত শিশু অভিনেতা হিচাপে চলচ্চিত্ৰ কেৰিয়াৰ আৰম্ভ কৰিছিল তেওঁ কিছু গুজৰাটী চলচ্চিত্ৰতো অভিনয় কৰিছিল

প্যাৰেলাল

প্যাৰেলাল ৰামপ্ৰসাদ শৰ্মা (জন্ম ৩ ছেপ্টেম্বৰ ১৯৪০) বাবাজী নামেৰে জনাজাত এগৰাকী প্ৰখ্যাত ট্ৰাম্পেট বাদক পণ্ডিত ৰামপ্ৰসাদ শৰ্মাৰ পুত্ৰ দেউতাকৰ অধীনত তেওঁ সংগীতৰ মৌলিক শিক্ষা লৈছিল উত্তৰ প্ৰদেশৰ গোড়খপুৰত তেওঁৰ জন্ম হৈছিল ৮ বছৰ বয়সত তেওঁ ভায়োলিন শিকিবলৈ আৰম্ভ কৰিছিল আৰু দৈনিক ৮ ৰ পৰা ১২ ঘণ্টা অনুশীলন কৰিছিল তেওঁ এন্থনি গ্ঞ্জাল্বিছ নামে এজন গোৱান সংগীতজ্ঞৰ পৰা ভায়লিন বজাবলৈ শিকিছিল লক্ষ্মীকান্ত-প্যাৰেলালে অমৰ-আকবৰ-এন্থনি ছবিৰ সংগীতৰ কাম কৰোঁতে, শিক্ষকগৰাকীৰ প্ৰতি শ্ৰদ্ধাঞ্জলি জনাই মাই নেইম ইজ এন্থনি গ্ঞ্জাল্বিছ গীতটো সংযোগ কৰিছিল ১২ বছৰ বয়সত, তেওঁ পৰিয়ালক আৰ্থিক সকাহ দিবলৈ ৰঞ্জিত ষ্টুডিঅ আৰু অন্যান্য ষ্টুডিঅত ভায়লিন বজাবলৈ আৰম্ভ কৰিছিল

সংগীত দল গঠন
লক্ষ্মীকান্তে ১০ বছৰ বয়সত লতা মংগেশকাৰৰ সংগীতানুষ্ঠানত সাৰংগী বজাইছিল লতাজী তেওঁৰ ওপৰত ইমানেই প্ৰভাৱিত হৈছিল যে অনুষ্ঠানৰ শেষত তেওঁ লক্ষ্মীকান্তৰ সৈতে কথা পাতিছিল 4

জনপ্ৰিয় গীত
 বৰ্ষ  চলচ্চিত্ৰ  গীত গায়ক১৯৬৪দৌস্তি (১৯৬৪)ৰাহী মনবা দুখ কী চিন্তামহম্মদ ৰফী১৯৬৭মিলন (১৯৬৭)চাবন কা মহিনামুকেশ, লতা মংগেশকাৰ১৯৬৮শাগিৰ্দদিল বিল প্যাৰ ব্যাৰলতা মংগেশকাৰ১৯৬৯ইন্তেকামকেইছে ৰহু চুপলতা মংগেশকাৰ১৯৬৯দৌ ৰাস্তেবিন্দিয়া চমকেগীলতা মংগেশকাৰ১৯৭৩মনচলীহে মনচলী কহা চলীকিশোৰ কুমাৰ

বঁটা আৰু সন্মান
লক্ষ্মীকান্ত-প্যাৰেলাল যুটীয়ে ১৯৬৫ চনৰপৰা ১৯৯৪ চনলৈ প্ৰায় ২৫ খন চলচ্চিত্ৰৰ বাবে ২৫ বাৰ ফিল্মফেয়াৰ বঁটাৰ মনোনয়ন লাভ কৰিছিল আৰু দৌস্তি (১৯৬৫), মিলন (১৯৬৮), জীনে কী ৰাহ (১৯৭০), অমৰ আকবৰ এন্থনি (১৯৭৮), সৰগম (১৯৮০), সত্যম শিৱম সুন্দৰম (১৯৭৯) আৰু কৰ্জ (১৯৮১) ছবিৰ বাবে সাতবাৰকৈ শ্ৰেষ্ঠ সংগীত পৰিচালকৰ ফিল্মফেয়াৰ বঁটা লাভ কৰিছিল 

তথ্যসূত্ৰ

শ্ৰেণী:ভাৰতীয় চলচ্চিত্ৰ সংগীতকাৰ
শ্ৰেণী:ভাৰতীয় সংগীতকাৰ যুটী
শ্ৰেণী:ফিল্মফেয়াৰ বঁটা বিজয়ী
কুৰি শতিকাৰ বিশ আৰু ত্ৰিশৰ দশকৰ অসমীয়া ভাষা-সাহিত্যৰ এক দৃঢ় কণ্ঠস্বৰ আছিল লক্ষ্মীধৰ শৰ্মা সমসাময়িক ৰাজনৈতিক, অৰ্থনৈতিক, সামাজিক ক্ষেত্ৰখনৰ লগতো তেখেত গভীৰভাৱে জড়িত হৈ আছিল স্বাধীনতা সংগ্ৰামতো তেখেতে সক্ৰিয় ৰূপত অংশগ্ৰহণ কৰিছিল নিজৰ গল্প তথা অন্যান্য ৰচনা সমূহৰ মাজেদি লক্ষ্মীধৰ শৰ্মাই নিজৰ আধুনিক আৰু সংস্কাৰকামী মনোভাৱৰ পৰিচয় দি থৈ গৈছে

 জন্ম 
লক্ষ্মীধৰ শৰ্মাৰ জন্ম হৈছিল ১৮৯৭ চনৰ ১০ অক্টোবৰত তেজপুৰ মহকুমাৰ বিশ্বনাথৰ ভীৰ গাঁৱত

 শিক্ষা 

ক) ১৯০৪ চনত প্ৰাইমেৰী বৃত্তি লাভ তেজপুৰ চৰকাৰী হাইস্কুলত হাইস্কুলীয়া জীৱন আৰম্ভ 

খ) ১৯১৪ চনত কটন কলেজিয়েট হাইস্কুলত নামভৰ্তি তাৰ পৰাই ১৯১৬ চনত অসমৰ ভিতৰতে তৃতীয় স্থান লাভ কৰি প্ৰৱেশিকা পৰীক্ষাত উত্তীৰ্ণ হয় আৰু কুৰিটকীয়া বৃত্তি তথা পদক লাভ কৰে 

গ) ১৯২০ চনত কটন কলেজৰ পৰা বি.এ পাছ 

ঘ) ১৯২৪ চনত কলিকতাৰ পৰা স্নাতকোত্তৰ (এম.এ) পৰীক্ষাত উত্তীৰ্ণ 

 কৰ্মৰাজি 
 সাংগঠনিক 
ছাত্ৰ অৱস্থাৰ পৰাই লক্ষ্মীধৰ শৰ্মা সাংগঠনিক কাম-কাজৰ সৈতে জড়িত আছিল ১৯১৯ চনত তেজপুৰত অনুষ্ঠিত অসম ছাত্ৰ সন্মিলনীৰ অধিৱেশনত তেওঁ বিশেষ উদ্যোগ গ্ৰহণ কৰিছিল গান্ধীজীৰ নেতৃত্বত হোৱা অসহযোগ আন্দোলনত অংশগ্ৰহণ কৰি ১৯২১ চনৰ ডিচেম্বৰ মাহত তেওঁ কাৰাবাস খাটিবলগীয়া হৈছিল পৰৱৰ্তী সময়ত আইন অমান্য আন্দোলনত অংশগ্ৰহণ কৰি গাঁৱে-ভূঞে ঘূৰি ফুৰি জনসাধাৰণক সজাগ কৰি তুলিছিল 

 সাহিত্য কৰ্ম 

 গল্প
চিৰাজ, বিদ্ৰোহিনী, পৰাজয়, ৰবীন, বিধৱাৰ ল'ৰা,ব্যৰ্থতাৰ দান ইত্যাদি লক্ষ্মীধৰ শৰ্মাৰ উল্লেখযোগ্য গল্পৰ নাম 

তেওঁৰ জীৱন কালত প্ৰকাশিত গল্প সংকলনখনৰ নাম "ব্যৰ্থতাৰ দান" 

 নাটক
তেওঁৰ পূৰ্ণাংগ নাটকখন হৈছে "নিৰ্মলা"(১৯২৪-২৫ৰ ভিতৰত ৰচিত) তদুপৰি প্ৰজাপতিৰ ভুল, কবিৰ জীৱন, শৃংখল বিচাৰ, ,সতী জয়মতী আদি কেইবাখনো চুটি নাটিকা আৱাহনৰ পাতত লিখিছিল 

গ্ৰন্থৰূপত প্ৰকাশিত তেওঁৰ নাটখনৰ নাম "দেশৰ কথা" 

 কবিতাঈশ্বৰ, পখিলা, নাৰী আৰু মৰণ দেৱতা (নতুন সাহিত্য পৰিষদে প্ৰকাশ কৰি উলিওৱা দুটা খণ্ডৰ ৰচনাৱলীত সন্নিৱিষ্ট )

 আত্মজীৱনী
তেওঁৰ আত্মজীৱনীখনৰ নাম "জীৱন স্মৃতি" 

 অন্যান্য
তদুপৰি তেওঁ "কামৰূপৰ প্ৰাচীন শাসনাৱলী", "চন্দ্ৰনাথ", "অসমীয়া নাৰী সম্বন্ধে আষাৰ চেৰেক" ইত্যাদি গুৰুত্বপূৰ্ণ প্ৰবন্ধ ৰচনা কৰিছিল সমাজৰ নিপীড়িত শ্ৰেণীৰ শোষণ নিৰ্যাতনৰ বলিষ্ঠ উপস্থাপনেই হ'ল তেখেতৰ সাহিত্য কৰ্মৰ মূল উপজীব্য 

 মৃত্যু 
১৯৩৪ চনৰ ৩ মে তাৰিখে শ্বিলঙৰ লাইমুখ্ৰাত লক্ষ্মীধৰ শৰ্মাৰ দেহাৱসান ঘটে 

তথ্যসূত্ৰ

শ্ৰেণী:অসমীয়া গল্পকাৰ
শ্ৰেণী:অসমীয়া নাট্যকাৰ
লক্ষ্মীনাথ তামোলী এগৰাকী বুৰঞ্জী চৰ্চাকাৰী, সংকলক-সম্পাদক, অধ্যাপক আৰু প্ৰশাসনিক বিষয়া 

জন্ম আৰু শিক্ষা
জন্ম ১৯৪৯ চনত, গজপুৰীয়া গাঁও, যোৰহাটত নাওবৈছা প্ৰাইমেৰী স্কুলত শিক্ষাৰম্ভ ষষ্ঠমান শ্ৰেণীলৈকে কল্যাণী হাইস্কুলত শিক্ষা আৰু যোৰহাট চৰকাৰী বহুমুখী বিদ্যালয়ৰপৰা উচ্চতৰ মাধ্যমিক পৰীক্ষা পাছ ১৯৭২ চনত জগন্নাথ বৰুৱা কলেজৰপৰা ইতিহাসত অনাৰ্চ লৈ স্নাতক ডিগ্ৰী লাভ ১৯৭৪ চনত গুৱাহাটী বিশ্ববিদ্যালয়ৰপৰা ইতিহাসত স্নাতকোত্তৰ ডিগ্ৰী লাভ ১৯৭৫ চনত জগন্নাথ বৰুৱা কলেজত ইতিহাসৰ অধ্যাপনা আৰম্ভ ১৯৭৭ চনত অসম প্ৰশাসনীয় সেৱাৰ প্ৰথম শ্ৰেণীৰ বিষয়া হিচাপে যোগদান ৰাজৰোষত পৰি ১৯৮৩ চনৰ ৩১ জানুৱাৰীৰপৰা চাকৰিৰপৰা বৰ্খাস্ত হয় 
বুৰঞ্জী চৰ্চা
প্ৰথম ইতিহাসমূলক প্ৰবন্ধ জয়মতী কুঁৱৰীঃ ইতিহাস নে কিংবদন্তি ১৯৮৪ চনৰ ছেপ্টেম্বৰ-নৱেম্বৰ সংখ্যাৰ প্ৰকাশত প্ৰকাশ হয় তাৰ পিছতে বিভিন্ন ঐতিহাসিক বিষয়ত এলানি প্ৰবন্ধ প্ৰকাশিত হয় আৱেগ বনাম ইতিহাস তেওঁৰ এক বিশ্লেষণাত্মক গ্ৰন্থ 

 অন্যান্য গ্ৰন্থসমূহ

১. ভাৰতৰ স্বাধীনতা সংগ্ৰামত অসমৰ অৱদান 

২. বুৰঞ্জী আৰু বিতৰ্ক 

৩. বাস্তৱৰ বিড়ম্বনা

৪. ঘাইসুঁতিত বালিচৰ

৫. ইতিহাস কাক কয় (ই. এইচ. কাৰৰ    ৰ অনুবাদ)
লক্ষ্মীৰাণী মাঝি (; জন্ম: ২৬ জানুৱাৰী ১৯৮৯) হৈছে এগৰাকী ভাৰতীয় বাঁওহতীয়া ৰিকাৰ্ভ ধনুৰ্বিদ

 প্ৰাৰম্ভিক জীবন 
লক্ষ্মীৰাণী চাওঁতাল গোষ্ঠীৰ অন্তৰ্ভুক্ত; ঝাৰখণ্ডৰ পূৰ্ব সিংভূম জিলাৰ বাগোলা গাঁৱত বাস কৰিছিল আৰ্চাৰী একাডেমিয়ে নিৰ্বাচন কৰা তেওঁৰ বিদ্যালয় পৰিদৰ্শন কৰিবলৈ আহোঁতে তেওঁৰ জীৱনলৈ প্ৰথম ধনুখেলৰ সুযোগ আহে বৰ্তমান লক্ষ্মীৰাণী চত্তিছগড়ৰ বিলাসপুৰত ভাৰতীয় ৰেল বিভাগত কৰ্মৰত:..115080134712..2

 উল্লেখ্যযোগ্য সাফল্যসমূহ 
ডেনমাৰ্কৰ ক'পেনহেগেনত অনুষ্ঠিত ২০১৫ বিশ্ব ধনু প্ৰতিযোগিতাত লক্ষ্মীৰাণীয়ে ৰূপৰ পদক জয় কৰে এই প্ৰতিযোগিতাত তেওঁ ব্যক্তিগত ৰিকাৰ্ভ ইভেণ্ট আৰু দলগত ৰিকাৰ্ভ ইভেণ্টত প্ৰতিদ্বন্দ্বিতা কৰিছিল

তেওঁ ২০১৬ ৰিঅ' অলিম্পিকৰ যোগ্যতা অৰ্জনকাৰী ভাৰতীয় দলৰ সদস্যা ৰিঅ'ত লক্ষ্মীৰাণী মাঝি, বোম্বাইলা দেবী আৰু দীপিকা কুমাৰীকলৈ গঠিত ভাৰতীয় মহিলা ৰিকাৰ্ভ দলে স্থান নিৰ্ণায়ক ৰাউণ্ডত সপ্তম স্থান দখল কৰে তেওঁলোকে ৰাউণ্ড অফ চিক্সটিন মেচত কলম্বিয়াক হৰুৱাই অন্তিম আঠত স্থান লাভ কৰে যদিও কোৱাৰ্টাৰ ফাইনেলত ৰাছিয়াৰ হাতত পৰাস্তহৈ অলিম্পিকৰ পৰা বিদায় লয়

ব্যক্তিগত ইভেণ্টৰ স্থান নিৰ্ণায়ক ৰাউণ্ডত লক্ষ্মীৰাণীয়ে ৪৩তম স্থান লাভ কৰে পৰৱৰ্তী ৰাউণ্টত তেওঁ স্লোভাকিয়াৰ আলেকজেণ্ড্ৰা লংগোভাৰ হাতত পৰাস্ত হয়

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী
"লক্ষ্মীৰাম বৰুৱা" অসমৰ এগৰাকী সংগীতজ্ঞ আৰু সাহিত্যিক তেখেত আধুনিক অসমীয়া সংগীতৰ বিজ্ঞানসন্মত অধ্যয়নৰ বাটকটীয়া স্বৰূপ আছিল 
 
জন্ম আৰু বাল্যকাল
উত্তৰ গুৱাহাটীৰ শিলসাঁকোত বেথাৰাম বৰুৱাৰ ঔৰষত আৰু সেউতী বৰুৱানীৰ গৰ্ভত লক্ষ্মীৰাম বৰুৱাৰ জন্ম হয় সৰুকালতেই তেঁও মাক দেউতাকক হেৰুৱাব লগা হৈছিল" বৰেণ্য, নিয়মীয়া বাৰ্তা, ২৩ মাৰ্চ, ২০১২

সংগীত সাধনা
আধুনিক অসমীয়া সংগীতৰ বিজ্ঞানসন্মত অধ্যয়নৰ বাটকটীয়া লক্ষ্মীনাথ বৰুৱাই বান ৰংগমঞ্চৰ সংগীত অধ্যাপক হিচাপে কৰ্মনিৰ্বাহ কৰিছিল ১৯০৯ চনত তেখেতৰ সংগীত বিষয়ক প্ৰথম পুথি "সঙ্গীত-কোষ" প্ৰকাশ পায় জাতীয় সংগীত, বিবিধ সংগীত আৰু পুৰণি সংগীত নামেৰে তিনিটা শিতানত এই পুথিত  ৪২২ টা গীত সন্বিবিষ্ট কৰা হৈছে, আৰু লগতে গীতসমূহৰ ৰাগ আৰু তালো উল্লেখ কৰা হৈছেবৰুৱাদেৱে অসমৰ থলুৱা গীত-মাতো ছপা আকাৰে প্ৰকাশ কৰিছিল

সাহিত্য কৃতি
বৰুৱাদেবৰ ৰচনাৱলী মূলত: সংগীত সম্বন্ধীয় তেখেতৰ ৰচিত পূথি সমূহ হ'ল 
সংগীত কোষ - ১৯০৯ চন
সংগীত সাধনা- ১৯১০ চন
শিক্ষা সহচৰ- ( ছাত্ৰ-ছাত্ৰীৰ বাবে তৈয়াৰ কৰা থলুৱা গীতৰ স্বৰলিপিৰ সংকলন ইয়াত বৰুৱাৰ বাদেও আন লোকৰ ৰচনা আছে)
 
উষা আলোচনীত প্ৰকাশিত সংগীত বিষয়ক প্ৰৱন্ধ
নানাবিধ সাংগীতিক ব্যাখ্যা
বাদ্য যন্ত্ৰাদিৰ কথা
মাৰ্গ আৰু দেশী সংগীত
গায়ক আৰু বাদক

তথ্য সংগ্ৰহ

শ্ৰেণী:অসমীয়া প্ৰবন্ধকাৰ